لیژنه‌ى ده‌ستپاكى داوا ده‌كات په‌رله‌مان ده‌ست به كۆبوونه‌وه‌كانى بكاته‌وه\n24/02/2016 06:20:00 ص\nلیژنه‌ى ده‌ستپاكى له په‌رله‌مانى كوردستان له راگه‌یاندراوێكدا داوا ده‌كات په‌رله‌مانى كوردستان له 1ى ئاداره‌وه ده‌ست به كۆبوونه‌وه‌كانى بكاته‌وه و چه‌ند داواكارییه‌كى تریش سه‌باره‌ت به پرسى چاكسازى و گه‌نده‌ڵى ده‌خاته‌ڕوو.\nله راگه‌یاندراوه‌كه‌دا كه رۆژی 2016/2/23 له كۆنگره‌یه‌كی رۆژنامه‌وانیدا له ته‌لاری په‌رله‌مان خوێندرایه‌وه، تیایدا ئاماژه به‌وه كراوه ده‌بێ هه‌رچى زووه دۆخى سیاسیی هه‌رێمى كوردستان ئاسایی بكرێته‌وه و له سه‌ره‌تاى ده‌ستپێكى خولی یاسادانانى به‌هاره په‌رله‌مان ده‌ست به كۆبوونه‌وه و كارى ئاسایی خۆى بكاته‌وه،\nهه‌ر له راگه‌یاندراوه‌كه‌دا لیژنه‌ی ده‌سپاكی چه‌ند داواكارییه‌كی سه‌باره‌ت به پرسی چاكسازی و رووبه‌ڕووبوونه‌وه‌ی گه‌نده‌ڵی خستۆته روو له‌وانه داوا ده‌كات سه‌رجه‌م پڕۆژه‌كانى چاكسازى له‌لایه‌ن حكومه‌ت یه‌كبخرێن و نه‌خشه رێگایه‌كى روون و ئاشكرا بۆ چاكسازى و رووبه‌ڕووبونه‌وه‌ى گه‌نده‌ڵى دابڕێژرێت و دامه‌زراوه‌كانى په‌یوه‌ست به ڕووبه‌ڕووبوونه‌وه‌ى گه‌نده‌ڵى و شه‌فافیه‌ت كارا بكرێن و چاكسازى له‌سه‌رجه‌م سێكته‌ره‌كاندا بكرێت و هیچ بابه‌ت و فایلێك به‌ده‌ر نه‌بێت له وردبینى و به‌دواداچوون و چاودێرى و لێپرسینه‌وه.\nهه‌ر له راگه‌یاندراوه‌كه‌دا لیژنه‌كه‌ی په‌رله‌مان ئاماژه‌یان به‌وه‌داوه كه دۆخى هه‌رێمى كوردستان به قۆناغێكى زۆر هه‌ستیاردا تێپه‌ڕ ده‌بێت و بارو گوزه‌رانى خه‌ڵكیش به دۆخێكى زۆر خراپدا ده‌ڕوات و په‌رله‌مانى كوردستانیش وه‌ك باڵاترین دامه‌زراوه‌ى یاسادانان و چاودێرى په‌كى كه‌وتووه، كه ئه‌مه‌ش واى كردووه ئه‌وه‌نده‌ى دیكه ره‌وشه‌كه ئاڵۆزتر بێت و بشبێته ده‌رفه‌تێك بۆ زیاتر به‌هه‌ده‌ردانى سامانى گشتى و نه‌بوونى چاودێرى و لێپرسینه‌وه، بۆیه داواى كاراكردنه‌وه‌ى په‌رله‌مان و ده‌ستپێكردنه‌وه‌ى كۆبونه‌وه‌كان ده‌كه‌ن.\n< نيسان 2018 >


12 | كانونی یه‌كه‌م | 2017 | PUK CENTRAL COUNCIL\nسێ شه‌ممه, كانونی یه‌كه‌م 12, 2017 11:59 pm وتارو بیروڕا 0\nوردبینى موچەى فەرمانبەرانى هەرێم لە لێدوانەکانى عەبادیدا د. بەختیار شاوەیس مەسەلەى موچەى فەرمانبەرانى هەرێمى کوردستان بوەتە بابەتى سەرەکى ئەو کۆنگرە رۆژنامەنووسیانەى کە سەرۆک وەزیرانى عیراق حیدر عەبادى ، رۆژانى سێشەممە لەدواى کۆبوونەوەى هەفتانەى لەگەڵ کابینە وەزاریەکەى دەیگرێت. بەشێوەیەک کە زبادە رۆیى نیە ئەگەر …\nسێ شه‌ممه, كانونی یه‌كه‌م 12, 2017 3:58 pm وتارو بیروڕا 0\nلاهور تاڵه‌بانى له‌مه‌نامه چی ووت عه‌دنان كۆچه‌ر لاهور تاڵه‌بانى وه‌ك هه‌میشه له‌كۆڕبه‌ندى سیانزه‌هه‌مینى دیالۆگى مه‌نامه، كه بۆ روماڵكردنى پرسی تیرۆریزمى ئیسلامی‌و به‌یه‌كدادانه ناوخۆییه‌كانى ناوچه‌كه رۆژى یه‌كشه‌ممه له به‌حره‌ین به‌سترا، جادوى ئه‌و تاقم‌و گروپ‌و هێزانه‌ى به‌تاڵكرده‌وه كه وه‌ك …\nسێ شه‌ممه, كانونی یه‌كه‌م 12, 2017 2:21 pm پەرلەمانی کورستان 0\nئاراس شێخ جەنگی بۆ پەرلەمان: زانیاری ورد و نهێنیم لایە کە کێ کەرکوکی دا بەدەستەوە ئاراس شێخ جەنگی نامەیەک ئاراستەی پەرلەمانتارانی کوردستان دەکات و رایدەگەیەنێت کە ئامادەیە چەندین زانیاری ورد و گرنگ سەبارەت بە لەدەستدانی کەرکوک لە کۆبونەوەیەکی کراوەی پەرلەماندا بخاتە ڕوو. ئاراس شێخ جەنگی لەو نامەیەیدا کە ئەمڕۆ ٣ …\nئەمریکا وەک پرۆسەی ئازادی دەگەڕێتەوە عیراق.. یەکێتیی ڕۆڵێکی کاریگەری دەبێت لەئیدارەدان و دۆسیەی ئەمنی کەرکوک\nسێ شه‌ممه, كانونی یه‌كه‌م 12, 2017 10:13 am پارتە سیاسییەکان 0\nمەڵبەندی کەرکوکی یەکێتیی نیشتیمانی کوردستان نھێنی پێکھێنانی ژورێکی عەمەلیاتی ھاوبەش لەسەربازگەی کەیوان لەشارەکە لەلایەن ئەمریکاوە ئاشکرادەکات، بەرپرسێکی یەکێتیش تەئکیددەکاتەوە، ھەرکاتێک ئەو ژوری عەمەلیاتە پێکھێنرا یەکێتیی ڕۆڵی سەرەکی تێدا دەبێت، دەشڵێت:”ئەمریکا ھاوشێوەی پرۆسەی ئازادی دەگەڕێتەوە بۆ …\nسێ شه‌ممه, كانونی یه‌كه‌م 12, 2017 9:28 am کوردستان 0\nقائیمقامیەتی قەزای پشدەر روونکردنەوە لەبارەی هاتنی ئەو هێزەی پاسەوانی سنوری ئێرانیی دەدات کە ئەمڕۆ چووەتە قەزاکە و رایدەگەیەنن کە هێزەکە بەشێوەیەکی فەرمی هاتووە. لەو روونکردنەوەدا قائیمقامیەتی قەزای پشدەر رایدەگەیەنێت “پەیوەندییە مەرزییەکانی نیوان پشدەرو سەردەشت لە چوارچیوەی بەرنامەیەک ریکخراون لە نێوان …


جوڵانی سوپای سووریا بەرەو خاڵی سیفری سنوورەکانی لەگەڵ تورکیا - SAHAR KURDISH (Sorani)\nجوڵانی سوپای سووریا بەرەو خاڵی سیفری سنوورەکانی لەگەڵ تورکیا\nتشرینی یه‌که‌م 17, 2019 16:59 Asia/Tehran\nھێزەکانی سوپای سووریا لەپاش کۆنترۆڵ کردنەوەی شاری کۆبانی خەریکی جوڵەکردنە بەرەو ناوچەی «سەوقولھال» لە باکووری ئەم شارەو لە مەودای سەد کیلومەتری خاڵی سیفری سنوورەکان لەگەڵ تورکیا.\nبە پێی ڕاپۆرتی ڕۆژی پێنج شەممەی ناوەندی هەواڵدەریی ئیرنا بە گێڕانەوە لە ڕۆژنامەی وەتەن دەوڵەتی ناوەندیی سووریا پاش حەوت ساڵ توانیویەتی جارێکی تر کۆنترۆڵی بەشگەلێکی باکووری ئەم وڵاتە لە ھێڵە سەرسنوورییەکانی لەگەڵ تورکیا بگرێتە دەست.\nبەپێی ڕاپۆرتی ئەلوەتەن، لە ئێستادا ئاڵاکانی سووریا لە تەواوی ناوچە سەرسنوورییەکانی ئەم وڵاتە لەگەۆ تورکیا ھەڵکراوە.\nسوپای سووریا ڕۆژی ڕابردووش گەییشتە شاری کۆبانی لە سنووری ئەم وڵاتە لەگەڵ تورکیا، بەرلەمە کۆنترۆڵی تۆکمەو تەواوی شاری منبەج و شارۆچکەکانی گردوپەڕیشی کەتبووە دەستی ھێزەکانی سووری.\nلە پاش ھێرشەکانی سوپای تورکیا بۆ سەر ناوچەکانی باکوورو ڕۆژھەڵاتی سووریا ھێزەکانی سووریای دیموکرات داوای پشتگریی لە دیمەشقی کرد بۆ پاراستنی ئەو ناوچانەی کە لە کاتی دەرپەڕاندنی چەتەکانی داعش بە دەستی خۆیانەوە بوو.\nلە ئەنجامی سەرشۆڕکردنی داناڵد ترەمپی سەرۆک کۆماری ئەمریکا لە ھەمبەر پێداگرییەکانی دەوڵەتی دادوگەشەی ئانکارا، ڕەجەب تەیب ئەردوغانی سەرۆک کۆماری تورکیا ئێوارەی ڕۆژی چوارشەممە بە شێوەی فەرمی و بە ھاریکاریی تیرۆریستانی ھاوپەیمانی دەوڵەتەکەی لەوانە سوپای بەناو ئازاد، فەرمانی ھێرش کردنە سەر باکووری سووریای دەرکرد کە لە ئێستاش دا ھەر بەردەوامە.\nکاربەدەستانی سووریا وێڕای ئیدانە کردنی ئەم ھێرشانە جەختیان کردووە کە سوورییەکان لە سەروەری و دەستەڵاتی نیشتیمانیی خۆیان بەرەڤانی دەکەن . ئۆپراسیۆنی سەربازیی تورکیا لە باکووری سووریا لەگەڵ ئیدانە کرانی بەربڵاوی نێونەتەوەیی دا بەرەوڕوو بووەتەوە . سوپای تورکیا لە ماوەی سێ ساڵی ڕابردوو چەندین جار سنووری سووریای بەزاندووە.


كه‌ركووك چۆن كه‌وت؟\nئێره كه‌ركووكه، سه‌نگه‌ر و ساتره‌كان تووند و مه‌حكه‌من، وه‌ك له‌شكره كلاسیكییه‌كانی ناو چیرۆكه‌كان، زیاتر له دووحه‌فته حه‌شدی شه‌عبی ده‌وری قوله و قه‌ڵا و ده‌روازه‌ی شاره‌كه‌ی داوه و ناتوانێت بێته ناوی، په‌یام له‌سه‌ر په‌یام و ته‌ته‌ر له‌سه‌ر ته‌ته‌ر، ده‌ینێرێت و ڕێگه‌ی پێنادرێت بێته ناوه‌وه و خۆیشی هیچ كه‌له‌به‌رێك شك نابات لێوه‌ی دزه بكات، له‌پڕ چه‌ند ناپاكێك، قوفڵی چه‌ند ده‌روازه‌یه‌كی شاره‌كه بۆ له‌شكری بێگانه ده‌شكێنن و خۆیشیان ده‌بنه چاوساغیان و تا ناوه‌ندی شاره‌كه ده‌یهێنن و له‌پشتیشه‌وه ته‌قه له براكانی خۆیان ده‌كه‌ن تا ده‌روازه‌كانی تر ڕاده‌ستی سوپای دوژمن بكه‌ن! كه‌ركووك ئاوا ده‌كه‌وێت، ده‌قاو ده‌ق وه‌ك چیرۆكی قه‌ڵا مێژووییه‌كان، وه‌ختی خۆی میرنشینی به‌دلیسیش هه‌ر به‌وجۆره ده‌ڕوخێت، به‌شێك له كورده‌كان چاوساغی دوژمن ده‌كه‌ن تا ده‌روازه‌كانی میرنشین!\nپڕۆژه‌ی كۆنترۆڵكردنه‌وه‌ی ناوچه كوردستانییه‌كانی ده‌ره‌وه‌ی ئیداره‌ی هه‌رێم، نزیكه‌ی یه‌ك ساڵه پیلان و پلانی بۆ داده‌نرێت، سه‌ره‌تای هه‌وڵه‌كه وابوو كه له‌كوردستان چه‌ند لیوایه‌كی حه‌شدی شه‌عبی له گه‌نجی كورد پێك بهێنرێت و بكرێنه جێگره‌وه‌ی پێشمه‌رگه له‌و ناوچانه و به‌دوایدا پێشمه‌رگه ده‌رپه‌ڕێنن،هه‌وڵه‌كان تا ئه‌و ئه‌ندازه‌یه ڕۆشتن كه له شاره‌كانی باشووری كوردستانه‌وه خه‌ڵكی بۆ ناونووس ده‌كرا، ئه‌م پرۆسه‌یه‌شبه وردی له‌لایه‌ن ده‌زگایه‌كی هه‌واڵگری كوردییه‌وه، هه‌م سه‌رپه‌رشتی و هه‌م ئاسانكاری ته‌واویان بۆ ده‌كرا، به‌ڵام كاتێك دروستكردنی كه‌تیبه و لیوای حه‌شدی شه‌عبی له‌كوردستان به‌ته‌واوه‌تی ڕه‌ت كرایه‌وه و شكستی هێنا، ده‌زگا هه‌واڵگرییه كوردییه‌كه، خۆیان ڕاسته‌وخۆ چوونه ناو پرۆسه‌كه‌وه و بوونه جێگره‌وه‌ی ئه‌و لیوا و كه‌تیبانه‌ی حه‌شدی شه‌عبی كه بڕیاری دروستكردنیان لێ درابوو، واته خۆیان بوونه ئه‌و هێزه‌ی كه سوپای پاسداران و حه‌شدی شه‌عبی نه‌خشه‌ی پیلانه‌كه له‌سه‌ریان داڕێژن، ئا لێره‌وه ده‌ستدرێژییه‌كانی حه‌شدی شه‌عبی و حه‌شدی باڵێكی یه‌كێتی، ده‌ستیان پێ كرد و ڕیفراندۆم كرایه بیانوو بۆ جێبه‌جێ كردنی ئه‌و ناپاكییه و ده‌ستبه‌سه‌رداگرتنی كه‌ركووك و ناوچه كوردستانییه‌كانی تر!\nپێشتر به‌ڕوون و ئاشكرایی به سه‌ركردایه‌تی كورد گوترابوو كه ده‌بێت له‌و ناوچانه بكشێنه‌وه و ته‌نانه‌ت هێڵی سه‌وزیان ده‌ستنیشان كردبوو كه سنووری پێش ساڵی ٢٠٠٣ و ڕووخانی سه‌دامه، بارزانی له بانگه‌شه‌ی ڕیفراندۆمیشدا، چه‌ندین جار جه‌ختی له‌م خواست و فشاره‌ی عێراقییه‌كان ده‌كرده‌وه، یانی كۆنترۆڵكردنه‌وه‌ی كه‌ركووك شتێكی حه‌تمی و یه‌كلایی بووه‌وه‌ی لای عێراقییه‌كان بوو، بۆیه ده‌بوو هه‌رچی زووه ریفراندۆمه‌كه بكرێت و ئه‌و ناوچانه‌ش به‌ته‌واوه‌تی بگرێته‌وه و پاشان كورد بچێته سه‌ر ئیداره‌ی هاوبه‌ش و دابه‌شكردنه‌وه‌ی ده‌سه‌ڵاته‌كان له‌نێو پێكهاته‌كانی كه‌ركوكدا، ته‌نانه‌ت له دوا ڕۆژی فشاره‌كان بۆ دواخستنی ڕیفراندۆم، ته‌كلیفی دواخستن بۆ ماوه‌ی حه‌فته و مانگیش هه‌بوو، كه ئه‌مه‌ش به‌دروستی ئامانج لێی گرتنه‌وه‌ی كه‌ركوك پێش واده‌ی ڕیفراندۆم و ڕێگرتن بوو له ئه‌نجامدانی ڕیفراندۆم تیایدا! یانی تا ئه‌ندازه‌یه‌ك كه سه‌ركردایه‌تی كوردستان گوشاره‌كه ماندووی كردبوو و ده‌شیزانی ده‌بێت بچێته ژێر باری، هه‌ربۆیه له دواخستنی ڕیفراندۆم پاشگه‌زنه‌ده‌بوویه‌وه، به‌ڵام ئاماده‌ی دانوستاندن بوو له‌سه‌ر ئیداره‌ی هاوبه‌ش و ڕاده‌ستكردنه‌وه‌ی هه‌ندێ ناوه‌ندی شاری كه‌ركوك و ناوچه دابڕێنراوه‌كانی تریش به ده‌سه‌ڵاتی مه‌ركه‌زی، به‌ڵام پێش ئه‌م واده‌یه و جیاواز له‌و ڕێكه‌وتن و دانوستاندنانه‌ی كه قه‌رار بوو بكرێت، به‌ره‌به‌یانی ١٦\_١٠\_٢٠١٧ چه‌ند ده‌روازه‌یه‌كی كه‌ركوك له‌لایه‌ن تاقمێكی ناو یه‌كێتییه‌وه بۆ حه‌شدی شه‌عبی كرانه‌وه و كه‌ركوك ڕاده‌ست كرا. پوخته‌ی قسه‌كه تا ئێره ئه‌وه‌یه كه: هه‌ر ده‌با كه‌ركوك ڕاده‌ست بكرێت، به‌ڵام به‌و جۆره‌ی ئه‌و تاقمه‌ی (حه‌شدی یه‌كێتی) و (حه‌شدی شه‌عبی) نا، ئه‌گه‌ر به‌ڕێكه‌وتنی ماقووڵ بكرابایه، نه زیانه‌كان هێنده ده‌بوون و نه كوردیش شه‌رمه‌نده ده‌بوو!\nپرسیاره‌كه زۆر ساده‌یه، چی ڕووی دا؟\n١٥\_١٠\_٢٠١٧ فشاره‌كانی حه‌شدی شه‌عبی و حكومه‌تی ناوه‌ند، بۆ ڕاده‌ستكردنه‌وه‌ی چه‌ند ناوه‌ندێكی شاری كه‌ركوك ته‌واو هه‌ڵكشابوو، له‌سه‌رداوای پارتی، كۆبوونه‌وه‌ی مه‌كته‌بی سیاسی هه‌ردوولا (یه‌كێتی و پارتی) له‌دوكان سازكرا، به‌و مه‌رجه‌ی هێرۆ ئیبراهیم ئه‌حمه‌دیش به‌شدار بێت، چونكه چه‌ندین جار به‌بیانووی نه‌خۆشی خۆی به‌دوورگرتبوو له كۆبوونه‌وه، له‌و كۆبوونه‌وه‌یه‌دا، یه‌كێتی و پارتی ڕێكده‌كه‌ون له‌سه‌ر ئه‌وه‌ی كه ڕێگه بده‌ن چه‌ند لیوایه‌كی سه‌رۆكایه‌تی كۆمار كه كوردن و سه‌ر به حكومه‌تی عێراقن، بێنه ناو فڕۆكه‌خانه و كۆمپانیای نه‌وت و گاز و مه‌كته‌ب خالید و هتد، كه حكومه‌تی ناوه‌ند داوای ده‌كات، به‌ڵام به‌و مه‌رجه‌ی نه‌یه‌نه ناو شاره‌وه، بافڵ تاڵه‌بانی دێته ناو باسه‌كه‌وه و ده‌ڵێت: كاكه من كۆتاییم پێ هێناوه و ڕێكه‌وتووم له‌گه‌ڵ حه‌شدی شه‌عبی و ئیمزاشم كردووه، نێچیرڤان بارزانی لێی تووڕه ده‌بێت و ده‌ڵێت: تۆ كێیت و به چ شه‌رعیه‌ت و پۆستێكی ڕه‌سمییه‌وه ڕێكه‌وتن ئیمزا ده‌كه‌یت؟ كۆبوونه‌وه‌كه گرژی تێده‌كه‌وێت و هێرۆخان به‌بیانووی نه‌خۆشییه‌وه كۆبوونه‌وه‌كه به‌جێ ده‌هێڵێت، هه‌ر له‌سه‌روبه‌ندی ئه‌و كۆبوونه‌وه‌یه‌دا، جگه له ڕێكه‌وتنی بافڵ تاڵه‌بانی، زانیاری ده‌گاته كۆبوونه‌وه‌كه كه لاهور و ئاراس جه‌نگی برای، له ناحیه‌ی ڕه‌شاد له‌گه‌ڵ قاسمی سلێمانی و هادی عامری دانیشتنیان كردووه، به‌ڵام گرنگی به‌مه نادرێت، چونكه گومان ناكه‌ن هیچ ڕووبدات و به‌و ئاسته كاریگه‌رییان هه‌بێت، ئه‌و شتانه‌ی كه له كۆبوونه‌وه‌كه‌ی نێوان پارتی و یه‌كێتی له‌سه‌ری ڕێكده‌كه‌ون، بڕیار ده‌درێت به فوئاد مه‌عسومدا بنێردرێت بۆ عه‌بادی تا گفتوگۆی له‌سه‌ر بكرێت، به‌ڵام له‌پڕ هه‌موو شت ئاوه‌ژوو ده‌كرێته‌وه، پێش ئه‌وه‌ی وه‌ڵامی كورد بگاته‌وه به عه‌بادی، نیوه‌شه‌وی پاش كۆبوونه‌وه‌كه، ده‌رگای چه‌ند سه‌نگه‌رێكی پێشمه‌رگه به‌ڕووی حه‌شدی شه‌عبیدا ده‌كرێته‌وه و به‌چاوساغی تاقمێكی ناو یه‌كێتی، چه‌كداره مه‌زهه‌بییه‌كان به دروشم و به‌یداخی مه‌زهه‌بییه‌وه، هه‌تا ناوه‌ندی كه‌ركووك پێشوازی ده‌كرێن،بۆ كه‌م كردنه‌وه‌ی ڕێگرییه‌كانیش، چه‌ند فه‌رمانده‌یه‌كی باڵای پێشمه‌رگه له یه‌كه‌كانی حه‌فتا، ده‌خرێنه ژێر هێشتنه‌وه‌ی جه‌برییه‌وه، ڕێگری له‌هێرشی پێشمه‌رگه ده‌كرێت كه وه‌ڵامی ته‌قه‌ی حه‌شد بده‌نه‌وه، له چه‌ند سه‌نگه‌رێكی تره‌وه، ئاماده‌باشی پێشمه‌رگه‌كان له ئینزاری جیمه‌وه ده‌هێنرێته خواره‌وه بۆ حاڵه‌تی ئاسایی، زۆربه‌ی چه‌كه قورسه‌كانی پێشمه‌رگه له چه‌ند سه‌نگه‌رێكه‌وه پاشه‌كشه پێده‌كرێت، ده‌ستبه‌جێ (دوو كاربه‌ده‌ستی ده‌زگایه‌كی هه‌واڵگری لۆكاڵی حیزبێك!) به‌مه‌به‌ستی تیرۆركردن، سۆراغی نه‌جمه‌دین كه‌ریمی پارێزگاری كه‌ركووك ده‌كه‌ن، به‌ڵام به‌هۆی ئه‌وه‌ی كه ڕگه‌زنامه‌ی ئه‌مه‌ریكی هه‌یه، له‌لایه‌ن ئه‌مه‌ریكییه‌كان و پارتییه‌وه قوتار ده‌كرێت، هه‌ر له‌و كاته‌ی كه حه‌شدی شه‌عبی داخڵی كه‌ركووك ده‌كرێن، له‌لایه‌ن كورده‌وه بڕیاری به‌رگری ده‌درێت، به‌ڵام له‌لایه‌ن كورده چاوه‌ساغه‌كانی حه‌شدی شه‌عبییه‌وه، دۆخه‌كه به‌ره و ئاڵۆزی حیزبی و شه‌ڕی ناوخۆ ده‌برێت! ڕۆژ ده‌بێته‌وه و هه‌موو خه‌ڵكی كوردستان، سه‌رسام به‌رامبه‌ر ناپاكییه‌كی مه‌زن وه‌ستاون، ئه‌دی بۆ به‌رگری نه‌كرا؟ ئه‌گه‌ر به‌رگری بكرابایه چی ڕووی ده‌دا؟ ئه‌گه‌ر ئه‌و باڵه‌ی یه‌كێتی ڕێگری نه‌كردایه له پێشمه‌رگه و به‌رگری بكرابایه، لانیكه‌م ده‌كرا ده‌ست به‌جێ گه‌ڕه‌كه كوردییه‌كانی كه‌ركوك كۆنترۆڵ بكرابانایه و سیاسه‌تی ئه‌مری واقع بچه‌سپێنرایه نه‌ك كشانه‌وه‌ی یه‌كجاره‌كی له‌شاره‌كه!


شوێنه‌واری شاراوه‌ی شارستانی مایا له دارستانه‌کانی گۆتیمالا ده‌دۆزرێته‌وه\nدوای به‌کارهێنانی ڕووپێوی و توانای به‌رزی وێنه گرتنی ئاسمانی، توێژه‌ره‌وان ده‌یان هه‌زار پێگه‌ی شوێنه‌واری خانووبه‌ره‌ی شارستانی "مایا"ی کۆنیان دۆزیوه‌ته‌وه ئه‌وه‌ی بۆ ده‌یان سه‌ده له‌ژێر دارستان و جه‌نگه‌ڵه چڕه‌کانی گواتیمالدا داپۆشرابوون.\nئه‌وه‌ی دۆزراونته‌وه 60 هه‌زار له خانووبه‌ره و ڕێگاوبانی خێرا و ناوه‌ندی شارستانی و شۆسته و پلیکانه‌وه کێلگه‌ی کشتوکاڵ و که‌ناڵی ئاودێری و گۆڕه‌پان و ناوه‌ندی ئاهه‌نگ و هه‌ره‌می به‌رز و قه‌ڵا و سه‌نگه‌ره‌کانه به‌رزی 30 مه‌تر.\nسیتڤین هیوستن پرۆفیسۆری زانستی ئه‌نثرۆپۆلۆجیا له زانکۆی براون، به BBC ڕاگه‌یاندوه ، "ئه‌م دۆزینه‌وه‌یه ده‌رباره‌ی شارستانێتی ئه‌مریکا ناوه‌ڕاست به هۆی گه‌وره‌یی و بڵاوبوونه‌وه‌ی جێگای سه‌رسوورمانه".\nپتر له 1500 ساڵ شارستانی مایا له ئه‌وپه‌ڕی پێشکه‌وتنیدابوه، ئاسه‌واری له باشووری مه‌کسیک و گواتیمالا و به‌شێک له سلڤادۆر و هندۆراس هه‌ن.\nمارسیلۆ کانۆتۆ زانای شوێنه‌وار له‌زانکۆی تولان و یه‌کێک له‌ڵێکۆڵه‌ره‌وانی پرۆژه‌که ووتی "دۆزینه‌وه‌کان شۆرشێکه له‌زانستی شوێنه‌واردا له مایا".\nزانیاریه نوێکان ده‌رده‌خات به‌ملێۆنه‌ها که‌س له‌و ناوچه‌یه ژیاون که له‌ئیستادا به ناوچه‌ی پیتان ناسراو له گواتیمالا.\nزاناکان له‌ڕێگه‌ی به‌کارهێنای سکانی تیشک و گه‌ڕانه‌وه‌ی و دوباره پێوانه‌که‌رندی توانیویانه جیاوازی نیوان خاک و به‌رد و هێڵه‌کان به‌دیکه‌ن. پانتایی ناوچه‌که 2100 کیلۆمه‌تر دووجا بوه.\nچاودێری ورچی په‌سته‌ڵه‌ک ده‌رده‌خات به‌هۆی که‌مبوونه‌وه‌ی به‌سته‌ڵه‌ک ژماره‌یان که‌م ده‌بێته‌و\nدوای دانانی کامیره‌ی چاودێری له‌ملی 9 ووڕچی سپی ناوچه‌کانی به‌سته‌ڵه‌کی باکور بۆ لێکۆڵینه‌وه، توێژه‌ره‌وان له‌سه‌روه‌ختی ئه‌وپه‌ڕی وه‌رزی ڕاوکردندا له‌ده‌ریادا له‌ناوچه‌ی ده‌ریای بۆفۆرت له‌سه‌روی ئه‌لاسکا بۆهه‌فته‌یه‌ک ڕۆژانه چاودێری چالاکیان کردون. 5 له 9 وورچه‌که له‌و ماوه‌یه‌دا کێشیان که‌می کردوه، له‌کاتی گه‌ران به‌دوای نیچێر و خواردندا زیاتر چه‌وری و کالۆریان سووتاندوه.\nتوێژینه‌وه‌که له‌گۆڤاری زانستیدا بڵاوکراوه‌ته‌وه، ئاماژه به‌و پرسیارانه ده‌دات ده‌رباره‌ی داهاتوی ئه‌و گیان له‌به‌ره گه‌ورانه ده‌کرین، له‌گه‌ڵ گۆڕانکاری که‌ش و هه‌وا و توانه‌وه‌ی به‌سته‌ڵه‌کی ناوچه‌ی سه‌ره‌کی ڕاو، زاناکان پێشبینی ده‌که‌ن وورچی ناوچه‌ی به‌سته‌ڵه‌ک له‌دۆزینه‌وه‌ی نیچیردا گرفتیان ده‌بێت.\nورچ زۆرترین کات له‌سه‌ر به‌سته‌ڵه‌که‌کان به‌سه‌ر ده‌بات، بۆیان ئاسنتره ڕاوی ئه‌و گیان له‌به‌رانه بکه‌ن لایان په‌سه‌نده و چه‌وریان هه‌یه و وزه‌ی زیاتریان پێده‌به‌خشێت.\nبه‌ڵام که‌مبوونه‌وه‌ی به‌سته‌ڵه‌کی ده‌ریا به ڕێژه‌ی 14% له‌م 10 ساڵی ڕابردوودا و به‌رزبوونه‌وه‌ی پله‌ی گه‌رمای هه‌ساره‌ی زه‌وی، ده‌بێته هۆی تێشکانی به‌سته‌ڵه‌ک له‌سه‌ره‌تای به‌هاردا و به‌ستنی دره‌نگانێکی پایز.\nکه‌مبوونه‌وه‌ی خۆراک ده‌بێته هۆکاری که‌مبوونه‌وه‌ی ژماره‌ی ورچی به‌ستڵه‌ک، تائیستا مه‌ترسی له‌ناوچوونیان له‌سه‌ر نیه، به‌ڵام یه‌کێتی پاراستنی سروشتی نێوده‌ڵيتی به‌مه‌ترسی ده‌زانێت، ئه‌مه‌ش ئه‌وه ده‌گه‌ێنێت پیشبینی ده‌کرێت له3 نه‌وه‌ی داهاتوودا ژماره‌یان به ڕێژه‌ی 30% یاخود زیاتر که‌مبێته‌وه.\nزاناکان دوای هه‌فته‌یک، له‌ڕێگای (GPS)ی کامیره‌کانه‌وه پێگه‌ی وه‌رچه‌کانیان ده‌ستنیشانکردوه، دوای به‌کارهێنانی گووله‌ی سڕکردن ده‌ستگیریان کردون و پێوانه‌ی کێشان کردون، خوێنیان لێده‌رهێناون بۆ پێوانه‌ی گۆڕانکاری کیمیاویان کردوه.\nژماره‌ی شای په‌پووله به‌ره‌و که‌مبوون ده‌چێت.\nڕۆیته‌رز - نوێترین ڕاپۆرتی کۆمه‌ڵه‌ی زێرسیس بۆ پاراستنی زینده‌وه‌ران ده‌ڵێت دوا توێژینه‌وه سه‌باره‌ت به شای په‌پووله ده‌رده‌خات ژماره‌یان 200 هه‌زار بوه له‌ناوچه‌ی دارستانه‌کانی که‌ناری ناوه‌راستی کالفۆرنیا، ئه‌مه‌ش که‌مبوونه‌وه‌یه‌کی له‌به‌رچاوه به‌راورد به 20 ساڵی ڕابردوو که ژماره‌یان 1.2 ملێۆن بوه.\nسارینا گیبسن به‌رێوه‌ربه‌ری به‌شی جۆره‌کانی مه‌ترسی له‌ناوچوونیان له‌سه‌ره له کۆمه‌ڵه‌ی زێرسیس ده‌ڵێت "ئه‌مه‌جێگای نیگه‌رانیه".\nشای په‌پووله له‌سه‌روه‌ختی ده‌رچونیان له قۆزاخه‌وه له‌ناوچه‌ی ئه‌ریزۆنا و ئایداهۆ و یوتا و ولایه‌تی واشنتن ده‌بن، له‌وێ له‌کۆتای وه‌رزی پایزدا کۆچ بۆ کالفۆرنیا ده‌که‌ن.\nخاتوو گیبسن ووتیشی، ئاماری ساڵانه‌ی هه‌ژمارکردنی په‌پوله له‌کالفۆرنیا له کۆتایی پایزدا ده‌بێت، به‌به‌شداری ده‌یان خۆبه‌خش و زانا، پێشتر به‌م شیوه‌یه که‌مبوونی پێو دیار نه‌بوه، له‌ساڵی 2012دا نه‌بێت کاتێک له 136 پێگه‌دا ژماره‌یان 144812 په‌پووله بوه.\nووتیشی چاودێری ساڵی 2017 له 262 پێگه کراوه، ئه‌مه‌ش جێگای نیگه‌رانیه.\nده‌شڵێت گه‌رمی نائاسایی له‌و سه‌روه‌خته‌دا له جیهاندا و که‌وتنه‌وه‌ی ئاگر له دارستانه‌کان و داڕمانی زه‌ویه‌کان له هۆکاره‌کانه بۆ که‌مبوونه‌وه‌ی ژماره‌ی په‌پووله‌کان و که‌مبوونه‌وه‌ی کۆچکردنیان له‌کاتی خۆیدا.\nدامه‌زراوه‌ی پاراستنی ژینگه‌ی ئه‌مریکا به‌نیازه شای په‌پووله له لیستی ئه‌و گیان له‌به‌رانه‌دا دانێت مه‌ترسی له‌ناوچونیان له‌سه‌ره.\nبه‌رنامه‌ی زانست و ته‌کنه‌لۆجیا 02-05-2018


ئابووریناسێكى ئه‌مریكى: دراوى ئه‌لیكترۆنى بیتكوه‌ین، به كاره‌سات كۆتایی دێت\nهەواڵ / ئابوری :: 06/01/2018 :: 353 جار بینراوە\nهاوكات له‌گه‌ڵ به‌رزبوونه‌وه‌ى به‌هاى دراوى بتكوه‌ین، پسپۆرێكى دارایی، هۆشدارى ده‌دات له وه‌به‌رهێنان به دراوى ئه‌لیكترۆنى (بتكوه‌ین) رایده‌گه‌یه‌نێت، به‌رزبوونه‌وه‌ى به‌هاكه‌ى "بڵقه" و به‌كاره‌سات كۆتایی دێت.\nدیفید سوكمان، به‌ڕێوەبه‌رى كارگێڕى و بودجه له‌سه‌رده‌مى ئیداره‌ى روناڵد ریگان سه‌رۆكى پێشووترى ئه‌مریكا له دیدارێكدا له‌گه‌ڵ كه‌ناڵى ئاسمانى (CNBC)ى ئه‌مریكى رایگه‌یاند "وه‌به‌رهێنه‌ران باوه‌ڕیانوایه "دره‌خت تا ئاسمان باڵا ده‌كات، وه‌ك ئاماژه‌یه‌ك بۆ به‌رزبوونه‌وه‌ى به‌هاى دراوى ئه‌لیكترۆنى بتكوه‌ین، به‌ڵام ئه‌وه ده‌به‌نگییه".\nده‌شڵێت "ئه‌و به‌رزبوونه‌وه گه‌وره‌یه له‌دواجاردا ده‌كه‌وێت، ده‌بێت به كه‌وتنێكى گه‌وره، جامبازه‌كانى دراوى ئه‌لیكترۆنى وانه‌یه‌كى باش فێر ده‌بن".\nستۆكمان، گله‌یی له بانكى فیدراڵى ئه‌مریكا و بانكه ناوه‌ندییه‌كان ده‌كات، كه ژاوه‌ژاوێكیان له ده‌ورى دراوى ئه‌لیكترۆنى وپشكه‌كانى دروستكردوه، ده‌شڵێت" ساڵى 2008 پاره‌یه‌كى زۆر خرایه ناو بازاِره‌كانى بۆرسه‌وه بۆ چاره‌سه‌ركردنى قه‌یرانى دارایی ئه‌و كات، هه‌مان چاره‌نووس ده‌بینم".\nرونیشیكرده‌وه، "ئه‌وه‌ى ئێستا بازاڕ پێویسى پێیه‌تى، ئه‌وه نیه باوه‌ڕمان وابێت كه‌كێشه‌ى رێكخستن دراوى ئه‌لیكترۆنى هه‌یه، به‌ڵكو ئه‌وه‌یه كه تێبگه‌ین كێشه‌یه‌كى داراییه، و بازاڕى گه‌رمه‌و ناعه‌ڵقانیشه".


21. کۆماری ئیسلامی ئێران پشتگیریی هەمەلایەنەی لە زمان و ئەدەبی کوردی کردووە\n... سەرمایەی هەر وڵاتێک ناوداران و بلیمەتانی ئەو وڵاتەن و بیرئانیین و ڕێزگرتنی ناوداران، ڕەمزی مانەوەی شارستانیەتی نەتەوەکانە. وتیشی: ڕێزگرتن لە بلیمەتان و ناوداران، مایەی ئارامی، ئاشتی و لێبوردەیی و پێکەوەهەڵکردنی ...\n22. کوردستان پاسەوانی ئەخلاقی ئێرانە / پیلانەکان بۆ نانەوەی دووبەرەکی لە نێوان ئێرانییەکان شکستیان هێنا\n... و هاوکات ڕێزی گەورە و ناودارەکانی بگرێت و نەتەوەی کورد ئەو تایبەتمەندییەی هەیە. یوونسی جەختی لە سەر کردنەوەی ئەنستیتۆتی کوردناسی و توێژنەوەی دیرۆک ناسی لە کوردستان و دادپەروەریی لە هەڵبژاردنی بلیمەتان ...\n23. کوردستان بە درێژایی مێژوو زۆر بلیمەتی پێشکەش بە کۆمەڵگای جیهانی کردووە\n24. یەکەمین کۆنگرەی نێونەتەوەیی ناودارانی کورد لە ئێران دەستیپێکرد\n25. ئەنوەر قەرەداغی و سەعدوون کاکەیی لە سنە میوانن\n... ئیسلامی پارێزگای کوردستان وێڕای ڕاگەیاندنی ئەم هەواڵە ڕاشیگەیاند کە مەراسیمی کۆتایی کۆنگرەی ناودارانی کورد بە بەشداریی میوانانی ناوخۆیی و بیانی بۆ ناساندن و ڕێز گرتن لە ٣٠ بلیمەت و ناوداری کورد بەڕێوە ...\n26. گەورە مۆسیقاری ئێرانی چووە شاری خامۆشی کەیهان کەڵهۆڕ\n... کەڵهۆڕ وێڕای دەربڕینی خۆشحاڵی لە ئامادەبوونی مامۆستا عەلی زادە و لە ئامێز گرتنی، باسی لە بلیمەتی و تواناکانی ئەو کرد. کۆنسێرتی شاری خامۆشی کەیهان کەڵهۆڕ گەورە مۆسیقای کوردی ئێرانی لە تاران کۆتایی هات ...\n27. باڵاترین بەرپرسی فەرهەنگی ئێران سەردانی کوردستان دەکات\n... میوانانی ناوخۆیی و بیانی بۆ ناساندن و ڕێز گرتن لە ٣٠ بلیمەت و ناوداری کورد بەڕێوە دەچێت. کۆتایی./ ...\n28. وردەکاریی بەڕێوەچوونی کۆنگرەی ناودارانی کورد لە ئێران\n... مامۆستا بەرزنجی وێڕای ئاماژە بەوەش کە بەڕێوەچوونی کۆنگرەی ناودارانی کورد لە ئاستی جیهان ناوازە و بی وێنەیە، ئامانجی بەڕێوبەرانی ئەم ڕووداوەی بە ڕێزگرتن لە ساڵەها ماندووبوونی ئەو بلیمەتانە زانی کە مۆمی ...\n29. بۆچوونی وەزیری فەرهەنگی ئێران لە سەر کۆنگرەی ناودارانی کورد\n... ناساندن و ڕێز گرتن لە ٣٠ بلیمەتی ناوداری کورد و پێنج کوردناس بەڕێوە دەچێت. کۆتایی/. ...\n30. بانگەوازی فێستیڤاڵی "دەف نەوای ڕەحمەت" بڵاوکرایەوە\n... ئەم فێستیڤاڵەدا ١٠٠٠ دەف ژەن گەورەترین گردبوونەوەی دەف ژەنی لە عیمارەتی خەسرەوئاوای سنەیان تۆمار و دەفیان بە جیهانی کرد. لەم خولەی فێستیڤاڵدا ڕێز دەگیردرێت لە پێشەنگانی مەولوودی خوێنی و بلیمەتانی کوردستان. ...\n31. پەیکەری شاعیرانی ئێرانی لە مۆسکۆ\n32. خۆشنووسی گەورەی کورد سەمای وشەکان دەنەخشێنێت\nجام کوردی: پیشانگای بەرهەمە خۆشنووسەکانی مامۆستای بلیمەتی کورد "محەمەد سابیر" لە ژێر ناوی "موعەلیم سابیر" لە شاری سنە کرایەوە. بە پێی ڕاپۆرتی جام کوردی، بە بۆنەی دەستپێکردنی ڕۆژی مامۆستا لە ئێران، ...\n33. تۆمارکردنی رۆژی سنە لە رۆژژمێری ناوچەیی ئێران\n34. بەڕێوەچوونی کۆنگرەی ناودارانی کورد هەستی کورد زۆرتر بەرانبەر بە ئێران دەجووڵێنێت\n35. ڕوونوێنی لە پۆستەری کۆنگرەی ناودارانی کورد لە سنە\n... کەسانی بلیمەت و لە ئاستی کۆنگرە بن. بڕیارە ژمارەیەک لە میوانانی کۆنگرەی ناودارانی کورد لە هەرێمی کوردستانی عێراق و هەروەها کەسایەتی دانیشتووی وڵاتانی دیکە بن. هەروەها بڕیارە بانگهێشتنامەی ئەم کۆنگرەیە ...\n36. خەڵاتێکی جیهانی بە بەشداریی سەرۆکی پورتوگال پێشکەش بە محەمەد ڕەزا شەجەریان کرا\n... کردنی ئەم خەڵاتە بە "محەمەد ڕەزا شەجەریان"ی بۆ دەوربینی ئەم گەورە هونەرمەندە لە دەوڵەمەندترکردنی مۆسیقای جیهانی، مامۆستایی و بلیمەتی ئەو لە بواری مۆسیقا لە ئێران و جیهاندا ناوبرد. هەروەها ئامانج لە پێدانی ...\n37. کۆنگرەی ناودارانی کورد دەتوانێ پەیامی ئاشتی بگەینێتە جیهان\n... لە ئارادایە بۆ ئەوەی کۆنگرەکە لە ئاستی باڵا و پلە و پایەی بلیمەتانی کورد بێت، ڕایگەیاند: هەموو توانا و دەرفەتەکان بۆ بەڕێوەچوونی باش و ئاست بەرزی کۆنگرە بەکار دەهێنرێت. وتیشی: ئەوانەی لە کۆنگرەی ناودارانی ...\n38. کوردستان ڕێزی لە ئەکتەرە بلیمەتەکەی گرت\n39. داهاتی 300 میلیۆن تمەنی کۆنسێرتی "پەیام عەزیزی" بۆ منداڵانی بێ سەرپەرەست\n... مۆسیقای کوردستانە، ئەو کەسەی کە زمان لە وەسفی شکۆ و گەورەیی ناتوانە، ئەو بلیمەتەی بواری مۆسیقا کە مخابن بە باشی بە کۆمەڵگای مۆسیقای ئێران و جیهان نەناسراوە. ناوبراو جەختی لە سەر ئەوەش کردەوە کە پێویستە ...\n40. ڕێز لە تەمەنێک خزمەتی "سیمین چایچی" بە فەرهەنگی کوردستان گیرا\n... دایرەی فەرهەنگ و ئیرشاد ئیسلامی کوردستان، وێڕای سەردان کردنی ماڵی "سیمین چایچی" هۆنەر، هونەرمەند و نووسەری خەڵکی شاری سنە، ڕێزی گرت لە تەمەنێک ماندویەتی ئەم خانمە بلیمەتە بۆ خزمەت بە فەرهەنگ و ئەدەبی کوردستان ...


كچه كوردێك دیزاینه‌ری كۆمپانیایه‌كی گه‌وره‌ی جل و به‌رگه | خواکوڕك\nHome لایف ستایل كچه كوردێك دیزاینه‌ری كۆمپانیایه‌كی گه‌وره‌ی جل و به‌رگه\nكچه كوردێك دیزاینه‌ری كۆمپانیایه‌كی گه‌وره‌ی جل و به‌رگه\nدانەر: هەڤاڵ كوردیon: 2017/01/01 4:23 PM Views: 118\nئۆڵجەی گوڵشەن ئەو كچە داھێنەرە كوردەیە كە خاوەنی یەكێك لە ماركە ھەرە بەناوبانگەكانی بازاری پۆشاك و دیزایین و جیھانی مودایە، گوڵشەن لە دایكبووی 20/07/1980 ھۆلەندایە كە لە باوەش دایك و باوكیكی كوردی باكوری كوردستان پەروەردە بووە.\nگوڵشه‌ن، ژیانی منداڵێتی و گەنجیتی زۆر سەخت بووە باوكی نەخۆشی شیزۆفینیا و تووشبوون بە ئەلكحول ھەبووە، بەو ھۆیەشەوە كۆچی دوایی كردوە و دایكیشی ئەركی پەروەردەكردن و بەخێوكردنی خوشك و براكانی دەگرێتە ئەستۆ .\nژیانی منداڵی گوڵشەن پربووە لە نەھامەتی و سەختی ژیان بەڵام ئەو بارودۆخەی ژیانی ڕێگر نەبووە لەوەی كە خوێندن تەواو بكات و خەونەكانی نەھێنیتەدی، گولشەن ئەمڕۆ دیزانەرێكی بەتوانا و ئافەرتێكی بەھێزی ئەوروپا و جیھانە و مەزەندە دەكرێت خاوەنی دەیەھا ملیۆن دولار بێت.\nئۆلجەی گولشەن ئەمڕۆ خاوەن و دێزاینەری تەواوی بەرھەمەكانی ماركەی (سوپەر تراش -SuperTrash)ـە ، بە داھینانە ناوازەكانی دونیای سەرسام كردوە، پۆشاكەكانی لە ئەمەریكا و لە ھۆلەنداش بۆ پڕۆژەی (Next top model) بەكار دێت كە پرۆگرامێكی ئەنترناشونالە بۆ پێشبڕكیی مۆدا و دیزاین.\nماركەی (سوپەر تراش -SuperTrash) ئەمڕۆ لە تەواوی بازارەكانی ئەمریكا و ئەوروپا بەرھەمەكانی لە زیادبووندایە و ئاستی فرۆشتن و بەكاربەرانی بەرھەمەناوازەكانی ھەموو سنوورێكی تێپەراندووە گەیشتووەتە ئاستی ماركە بەھێزەكانی جیھانی مۆدای جل وبەرگی ئافرەتان .\nسەرچاوە/ Olcay Gulsen Supertrash-Olcay Gulsen\nگۆڕان هه‌ڕه‌شه‌ی چوونه ریز لایه‌نه ئیسلامیه‌كان ده‌كات\nله‌شه‌وی سه‌ری ساڵ له به‌حرێن و لوبنان و عێراق ته‌قینه‌وه و هێرشی چه‌كداری ئه‌نجامدرا\nكه‌شناسی دۆخی كه‌ش و هه‌وای ئه‌مڕۆی شاره‌كانی كوردستانی بڵاوكرده‌وه\n2018/01/21 9:52 AIM:\nكه‌شناسی: دۆخی كه‌ش و هه‌وای ئه‌مڕۆی شاره‌كانی كوردستان بڵاوكرده‌وه\n2018/01/20 9:36 AIM:\nتایبه‌ت به خانمان..به‌رێگایه‌كی سرووشتی برژانگت درێژبكه بۆ هه‌میشه\n2018/01/19 10:38 AIM:\nكه‌شناسی: به‌فر و باران ده‌ستپێده‌كات و كه‌ش و هه‌وا ده‌گۆڕێت\n2018/01/19 9:41 AIM:


هه‌وكردنی جگەری ڤایرۆسی چییه؟ چاره‌سه‌ركه‌ی بزانه\nهەواڵی / 16/11/2020 123 جار بینراوە\nد.محمد سه‌یدعلی به‌رزنجی - پزیشکی پایەبڵندی نەشتەرگەری گشتی - بەکالۆریۆس لە نەشتەرگەری گشتی و هەناوی.\nجگه‌ر یه‌كێكه له ئه‌ندامه گرنگه‌كانی جه‌سته، ده‌كه‌وێته لای راستی خوار قه‌فه‌سه‌ی سنگه‌وه، كێشی جگه‌ر له‌مرۆڤێكی پێگه‌یشتوودا له پیاواندا (1.4 – 1.6) كگم، به‌ڵام له‌ژناندا (1.2 – 1.4) كگم. كۆمه‌ڵێك فرمانی گرنگی هه‌ن وه‌ك ده‌ردانی چه‌ندین ئه‌نزایم و ڤیتامین، دروستكردنی فاكته‌ره‌كانی خوێن مه‌یین، كۆكردنه‌وه‌ی شه‌كر، چه‌وری و پرۆتینه‌كان تاکو له‌كاتی پێویستدا به‌كاربهێندرێنه‌وه. هه‌روه‌ها له‌ش رزگار ده‌كات له جۆره‌ها ژه‌هری مه‌ترسیدار بۆ له‌ش.\nهه‌وكردنی ڤایرۆسیی جگەر:\nئه‌م نه‌خۆشییه یه‌كێكه له نه‌خۆشییه گوازراوه‌كان و به‌شێوه‌یه‌كی به‌ربڵاو له جیهان هه‌یه، بریتییه له هه‌وكردنی جگه‌ر به‌هۆی ڤایرۆسێكه‌وه كه به ڤایرۆسی جگه‌ر ناسراوه و پێنج جۆری هه‌ن ( A.B.C.D.E ). ده‌كرێ كورتخایه‌ن و له‌ناكاو بێت له هه‌ندێ باردا(وه‌ك\_ڤایرۆسی جۆری ئه‌ی و ئی) و درێژخایه‌ن بێت له هه‌ندێ باری دیکەدا (وه‌ك\_ڤایرۆسی جۆری بی و سی).\nهه‌وكردنی ڤایرۆسی جگه‌ر-جۆری ئه‌ی (A):\nبه‌شێوه‌یه‌كی گشتی له‌ڕێگای خواردن و خواردنه‌وه‌ی پیسبوو به ڤایرۆسه‌كه‌وه تووش ده‌بیت. رێگاكانی گواستنه‌وه‌ی له كه‌سێكه‌وه بۆ كه‌سێكی دی بریتییه له (فیكۆ-ئۆراڵ) پیسایی بۆ ده‌م واتا گه‌ر شتێك پیسایی و پاشه‌ڕۆی كه‌سی تووشبووی به‌ر بكه‌وێت له‌كاتی ده‌ستلێدان یان به‌ركه‌وتنیدا ڤایرۆسه‌كه ده‌گوازرێته‌وه.\nئه‌و كه‌سانه‌ی تووشی ئه‌مجۆره له‌هه‌وكردنی ڤایرۆسی جگه‌ر ده‌بن، هه‌فته‌یه‌ك به‌ر له‌ده‌ركه‌وتنی نیشانه‌كان تاوه‌كو هه‌فته‌یه‌كیش پاش ده‌ركه‌وتنی نیشانه‌ی نه‌خۆشییه‌كه، كاریگه‌رییان له‌سه‌ر ده‌وروبه‌ر هه‌یه‌و ده‌توانن بۆ خه‌ڵكی دیکەی بگوازنه‌وه.\nڤایرۆسی (جۆری ئه‌ی) زیاتر تووشی منداڵان ده‌بێت و كاتییه، چه‌ند هه‌فته‌یه‌ك ده‌مێنێته‌وه و ده‌ڕوات. وا باشتره خۆمان له به‌كارهێنانی ده‌رمانی ناپێویست بپارێزین چونكه ره‌نگه تووشی سستبوون و له‌كاركه‌وتنی جگه‌رمان بكات. پشوودان و خواردنه‌وه‌ی بڕێكی باش له شله‌مه‌نی یارمه‌تیده‌ر ده‌بێت له خێرا باشتربوونه‌وه.\nهه‌وكردنی ڤایرۆسی جگه‌ری ( جۆری بی ):\nئه‌م جۆره‌یان به جۆره مه‌ترسیداره‌كه‌ی هه‌وكردنی ڤایرۆسی جگه‌ر ناسراوه و ده‌كرێ به‌شێوازی كتوپڕ ده‌ربكه‌وێت و له‌هه‌مانكاتدا ده‌گونجێ درێژخایه‌ن بێت و ببێته هۆی ئه‌وه‌ی جگه‌ر له‌كار بخات.\nبه‌شێوه‌یه‌كی گشتی له‌ڕێگای به‌ركه‌وتنی خوێن و شله‌كانی له‌شی كه‌سی تووشبوو ده‌گوازرێته‌وه، هه‌ربۆیه (به‌كارهێنانی ده‌رزی كه كه‌سی تووشبو به‌كاری هێنابێت، په‌یوه‌ندی سێكسی له‌گه‌ڵ تووشبودا، گواستنه‌وه‌ی خوێنی كه‌سی تووشبوو، ده‌رزی تاتۆ و له‌ڕێگای دایكه‌وه بۆ كۆرپه ... هتد) واتا هه‌رڕێگایه‌ك كه‌ببێته هۆی به‌ركه‌وتنی خوێن و شله‌كانی كه‌سی تووشبوو به كه‌سێكی دی ئه‌وا نه‌خۆشییه‌كه ده‌گوازێته‌وه.\nخۆشبه‌ختانه ئه‌م جۆره‌ش ڤاكسینی تایبه‌ت به‌خۆی هه‌یه و له‌زۆرێك له وڵاتاندا ڤاكسین دژی ڤایرۆسی جگه‌ری جۆری بی به‌شێكه له هه‌ڵمه‌تی كوتانی ساڵانه و زۆربه‌ی منداڵان و گه‌وره‌ساڵان پێکوتە وه‌رده‌گرن.\nهه‌وكردنی ڤایرۆسی جگه‌ری ( جۆری سی ):\nلەوانەیە لە سەرەتاوە هیچ نیشانەیەكی نەبێت، یاخود نیشانەی گشتی و ناتایبەتمەندی هەبێت وەك بێهێزی و تا. دواتر دەبێتەهۆی زەردوویی و پاشان پەككەوتنی جگەر و ئەگەری تووشبوون بە شیرپەنجەی جگەر زۆر زیاددەكات.\nئەم جۆرەیان ئێستا چارەسەری بۆ پەیدابووە و تەنانەت هەندێك لە حاڵەتەكانیش بەتەواوی چاكدەكاتەوە ئەگەر زوو دەستنیشان بكرێن و چارەسەر دەستپێبكەن. بەڵام تاكو ئێستا ڤاكسینێك نییە رێگا بگرێ لە تووشبوون بەم نەخۆشییە.\nگواستنەوەی ئەمجۆرە ڤایرۆسە بەم رێگایانە دەبێت: بەركەوتنی خوێنی كەسێكی تووشبوو بەم نەخۆشییە، لە رێگەی سێكسەوە و گواستنەوە لە دایك بۆ منداڵ.\nنیشانه‌كانی هه‌وكردنی جگه‌ری ڤایرۆسی به گشتی:\nنیشانه‌كان له كه‌سێكه‌وه بۆ كه‌سێكی دی ده‌گۆڕێت و مه‌رج نییه هه‌موو نیشانه‌كان ده‌ربكه‌ون.\n-به‌رزبونه‌وه‌ی پله‌ی گه‌رمی له‌ش (تا)\n-بێتاقه‌تی و نه‌مانی ئاره‌زوی خواردن\n-سكچون، رشانه‌وه و ئازاری سك\n-گۆڕانی ره‌نگی میز بۆ ره‌نگێكی زه‌ردی تاریك\n- هه‌وكردنی جگه‌ری درێژخایه‌ن و له‌كاركه‌وتن و به‌مۆمبونی جگه‌ر ( له جۆری بی و سی ) دا ده‌رده‌كه‌وێت.\nدۆزینه‌وه و ده‌ستنیشانكردنی نه‌خۆشییه‌كه:\nجیا له نیشانه‌كانی نه‌خۆشییه‌كه تێكڕای جۆره‌كانی ڤایرۆسی جگه‌ر به‌هۆی پشكنینی خوێنه‌وه ده‌دۆزرێنه‌وه.\nده‌ستنیشانكردنی جۆری ڤایرۆسه‌كه زۆر گرنگه، چونكه جیاكردنه‌وه‌ی ئه‌و جۆرانه‌ی كه ده‌بنه هۆی هه‌وكردنی درێژخایه‌ن رێڕه‌وی چارسه‌ر ده‌گۆڕێت و پێویستده‌كات ده‌رمانی تایبه‌ت به‌كاربهێنیت تاکو له مه‌ترسی له‌ده‌ستدانی جگه‌ر به‌دووربیت، هه‌ر بۆیه سه‌ردانیكردنی پزیشكی پسپۆڕی نه‌خۆشییه‌كانی جگه‌ر گرنگه.\nوا باشتره سه‌ردانی پزیشك بكه‌یت تا ڕێنمایی پێویستت پێ بدات و به‌دووربیت له هه‌وكردنی درێژخایه‌ن و له‌كاركه‌وتنی جگه‌ر. هه‌رچه‌نده تا ئێستا ده‌رمانێكی تایبه‌ت به هه‌وكردنی جگه‌ری ڤایرۆسی بوونی نییه، بۆیه خۆپاراستن باشترین ڕێگایه تا تووشی نه‌خۆشییه‌كه نه‌بین و خۆشبه‌ختانه ڤاكسینی دژی تووشبوون به( جۆری ئه‌ی و جۆری بی) بوونی هه‌یه.\n-وه‌رگرتنی ڤاكسین و كوتاوه‌كان له‌كاتی خۆیدا.\n-به‌كارهێنانی ئاوی پاك و شوشتنه‌وه‌ی سه‌وزه و میوه.\n-ده‌ستشوشتن پێش سه‌رئاو و دوای سه‌رئاو و گرنگیدانی زیاتر به پاكوخاوێنی.\n-خۆپاراستن له به‌كارهێنانی ده‌رزی و ئه‌و ئامێرانه‌ی كه دڵنیا نین له پاكوخاوێنییان.\n-خۆپاراستن له سێكسی نادڵنیا و دووربوون لە سێكسكردن له‌گه‌ڵ كه‌سانی تووشبوو\n-كه‌مكردنه‌وه‌ی به‌ركه‌وتن له‌گه‌ڵ كه‌سانی تووشبوودا و له‌ئه‌گه‌ری به‌ركه‌وتندا رێنمایی پێویست له پزیشك و كه‌سانی شاره‌زا وه‌ربگیرێت.\nماوه‌ته‌وه بڵێیین ڤایرۆسی هه‌وكردنی جگه‌ر كه ئێستا له جیهان 400 ملیۆن كه‌س گیرۆده‌ی بوون و ساڵانه یه‌ك ملێون و چوارسه‌د هه‌زار كه‌س ده‌كوژێت له جیهان، نه‌خۆشییه‌كی ڤایرۆسی درمی گوازراوه‌ی ترسناكه، ئه‌گه‌ر چاره‌سه‌ر نه‌كرێت ئه‌گه‌ری توشبوون به گرفتی درێژخایه‌ن و په‌ككه‌وتن و شێرپه‌نجه‌ی جگه‌ری هه‌یه له كه‌سی توشبوو.\nڤایرۆسه‌كه له پێنج جۆری (A,B,C,D,E) پێكدێت كه دوو جۆری (B,C) جۆره هه‌ره مه‌ترسیداره‌كانیانه.\nله كوردستان ئاماره‌كانی ساڵانی ڕابردوو كه‌مبونه‌وه‌ی ژماره‌ی نه‌خۆشییه‌كه ده‌رده‌خه‌ن به‌جۆریك له‌ساڵی 2014 ژماره‌ی توشبوانی ڤایرۆسی جۆری بی (2016) حاڵه‌ت و جۆری سی (347) حاڵه‌ت بووه، وه له ساڵی 2015 بووه به (767) و (174) حاڵه‌ت بۆ ڤایرۆسی جۆری بی و سی هه‌روه‌ها له شه‌ش مانگی 2016 دا (447) و (49) حاڵه‌تی هه‌وكردنی ڤایرۆسی جۆری بی و سی تۆماركراوون.\nتێبینی\_ ئه‌م زانیارییانه مه‌به‌ست لێییان هۆشیاركردنه‌وه و رۆشنبیری ته‌ندروستییه و نابێت بۆ چاره‌سه‌ر و جێگرتنه‌وه‌ی سه‌ردانیكردنی پزیشك به‌كاربهێندرێن.\nد.محمد سه‌ید عه‌لی به‌رزنجی\nبەکالۆریۆس لە نەشتەرگەری گشتی و هەناوی


کوردیپێدیا - 10-12-2015\n📅 10-12-2015 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nشارۆچکەی تەل تەمری سەر بە کانتۆنی جەزیرە\n- کۆبوونەوەی نێوان مەسعود بازرانی لە گەڵ نوێنەرانی هەدەپە دەستپێکرد و بەپێی زانیارییەکانیش "ئەحمەد تورک و عوسمان بایدەمیر و لەیلا زانا" لە کۆبوونەوەکەدا بەشدارن.\n- بەهۆی تەقینەوەی سێ ئۆتۆمبێڵی بۆمبرێژکراوەوە لە شارۆچکەی تەل تەمری سەر بە کانتۆنی جەزیرە لە رۆژئاوای کوردستان، 150 هاوڵاتی بوونە قوربانی.\n1. 👁 Sîpan Heseke) Mustefa Elî)\n2. 👁 مستەفا عەلی (سیپان حەسەکە)\n3. 👁 مصطفى علي (سيبان حسكة)\n2. 👁 لەیلا زانا\n➕ ئەم بابەتە لەلایەن: (هاوڕێ باخەوان)ەوە لە: Dec 10 2015 7:57PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 11 2015 4:30PM باشترکراوە\n👁 ئەم بابەتە 8,137 جار بینراوە\n📷 فایلی وێنە 1.0.1 66 KB Dec 10 2015 7:57PM هاوڕێ باخەوان


رۆژئاڤا لە نێوان بەرداشی زلهێزەکاندا – Knwe.org\nسەرەکی » وتار » پشتیوان جه‌مال » رۆژئاڤا لە نێوان بەرداشی زلهێزەکاندا\nقەوارەیەکی کورد لە رۆژئاڤای کوردستان، لە 2014 ەوە لەدوای کشانەوەی هێزەکانی سوریا لە ناوچە کوردییەکاندا توانییان خۆیان بسەلمێنن وەک ستاتۆیەکی کوردی. ئەم هێزە بە مۆدێرنترین بەڕێوەبردن ئەم ناوچانەیان بەڕێوەبردووە لە شێوازی خۆبەڕێوەبەریی کانتۆنەکانی ڕۆژئاڤادا، نموونەی گرنگیدان بە مافی ژن بەهۆی دروستکردنی هێزک بۆیان و بەشداریی پێکردن لە کاروباری مەدەنی و سیاسی و سەربازیدا، سەردەمیانەترین بەڕێوەبردن بوو. ئەوان توانیان لەگەڵ سەرسەختترین هێزی تیرۆرستی جیهان «داعش»دا بجەنگن، توانییان سەرکەوتنی گەورە تۆماربکەن، لەم جەنگەدا 11 هەزار شەهیدیان بەخشی و هەزاران برینداریان دا، ئۆباما لە سەردەمی سەرۆکایەتییەکەیدا وتی: «ئەوان لەجیاتی هەموو جیهان شەڕدەکەن». هەر ئەو سەرسامبوونەی ئەمریکا پێیان وایکرد کە ئەمریکا هێز بنێرێتە ڕۆژئاڤاو پشتیوانیان بکات لەڕووی لۆجستی و سەربازییەوە. لەسەردەستی شەڕڤانان داعش کۆتایی پێهات. دۆنالد ترەمپ-ی سەرۆکی ئێستای ویلایەتە یەکگرتووەکانی ئەمریکاش لە کۆنگرەیەکی رۆژنامەوانیدا رایگەیاند کە بەپشتیوانیی پاڵەوانانی وەک کوردەکانی رۆژئاڤا توانیمان داعش کۆتایی پێبهێنین.\nجگە لە ئەمریکا، هەموو ئەو دەوڵەتانەی هاوپەیمانییان پێکهێنابوو لەدژی داعش، ئەمریکا، فەرەنسا، بەریتانیا، ئەڵمانیا و… هتد، سەلماندیان کە کورد لە رۆژئاڤای کوردستان و لەعیراقیش لەجیاتی هەموو جیهان شەڕدەکەن، بەڵام ئێستا کە دەوڵەتێکی وەک تورکیا، کە ئۆپەڕاسیۆنێکی بۆ ناوچە سنوورییەکانی ژێردەستی هێزەکانی سوریای دیموکرات (هەسەدە) دەست پێکردووە و ئاگرو ئاسن بەسەر ژن و منداڵ و پیرو گەنجی مەدەنیدا دەبارێنێت و وەک دیمەنەکان و رێکخراوەکانی مافی مرۆڤ ئاماژەی پێدەکەن بە چەکی قەدەغەکراو و بەتایبەتی بۆمبی فسفۆڕی سپی لێیان دەدات، دەبینین رۆڵی ئەم دەوڵەتانە چۆنە، لەکاتێکدا بۆخۆیان رایانگەیاندبوو کە کورد لەجیاتی هەموو جیهان شەڕدەکات، کەچی سەرێکانی چۆڵکراو هەم شەڕڤانان و هەمیش خەڵکی ئاسایی شارەکەیان بەجێهێشت ، بەرپرسە باڵاکانی ئەو سیستمەی کە پێی دەگوترێ ڕۆژئاڤا لە ماوەی ١٥ رۆژی رابردوودا گەلێک رێگە چارەیان تاقیکردەوە بۆئەوەی پێش بەم کارەساتە بگرن، هەر لەپەیوەندیگرتن بە لایەنی روسیا و سوریاوە بگرە تا دەگاتە ئەوروپا و ئەمریکا کە ئەمانە دوولایەنە سەرەکییەکەی گەمەکەن، واتە روسەکان و ئەمریکییەکان بە درێژایی هەموو ساڵەکانی دوای جەنگی جیهانیی دووەم و سەردەمی شەڕی سارد و دواتریش، هەرگیز ئاوا کۆک و هاوڕا نەبوون لەسەر مژارێکی نێودەوڵەتیی. یەکێتیی ئەوروپا و وڵاتانی عەرەبی و چینیش هەرگیز هێندە بێ کاریگەریی نەبوون لە ئاست رووداوەکانی دەوروبەری خۆیاندا لە ناوچەیەکی هەرە گرنگی وەکو خۆرهەڵاتی ناوەڕاستدا.\nلەبەرمبەردا رای گشتی جیهان و هێزە چەپ و دیموکراتەکان هەرگیز بەوجۆرە یەک دەست و هاوخەبات نەبوون و سەرەڕای ئەوەی کە هیچ بڕیارێکیان لە هیچ شوێنێکدا بە دەست نییه، بەڵام بەبەرچاوی هەموویانەوە وڵاتێک کە ئەندامی پەیمانی ناتۆیە و ئەندامە لە نەتەوەیەکگرتووەکان، بە پێچەوانەی یاساکانی ئەم دوو رێکخراوە و بەدیار چاوی هەموو دەوڵەتە ئیقلیمی و جیهانییەکانەوە، سنووری وڵاتێکی دیکە دەبەزێنێت و راپۆرتەکان هەموو تەئکید لەوە دەکەنەوە کە ئەو وڵاتە تاوانی جەنگی ئەنجامداوە و بەنیازیشە دیمۆگرافیای ئەو ناوچەیە بگۆڕێت، بەڵام هیچ یەک لەم هێزانە لەسەر ئاستی رەسمی نقەیان لێوە نایەت، جگە لە بەیاننامە و ئیدانەکردن، هیچ شتێکی تر ناکەن. دەنا لانیکەم دەیانتوانی لە دادگای لاهای سکاڵا لەسەر تورکیا تۆماربکەن بەهۆی ئەنجامدانی تاوانی جەنگەوە، بەهۆی بەزاندنی سنووری وڵاتێکی دیکەوە، کاتێک ئەم زلهێزانە بەرژەوەنیان لەگەڵ یەکتریدا بێت، بێگومان چاوپۆشی لە یەکتریی دەکەن و قومار لەسەر مەرگی کارەکتەرە نێودەوڵەتییەکان دەکەن.\nئەوەی ماوە سەبارەت بە رۆژئاڤا بیڵین ئەوەیە کە هێندە دۆخەکەیان ئاڵۆزکردووە، ئەستەمە بتوانرێت خوێندنەوەیەکی وردی لەلایەن شرۆڤەکارانەوە بۆ بکرێت، تەنها رێکەوتنێک لە نێوان زلهێزەکاندا دەبینرێت بۆ سڕینەوە و قڕکردنی کورد.\nرێکەوتنەکەی نێوان ئەمریکا و تورکیا لەهەر 13 خاڵەکەیدا شتێکی تێدا نەبوو کە لەبەرژەوەندیی کورددا بێت، رێگا لە هێرشەکانی تورکیا بگرێت، بەڵکو لەکاتی بڕیاری راگرتنی ئۆپەراسیۆنەکەشدا کە بڕیاربوو بۆ ماوەی 120 سەعات بێت، تورکیا ئەو دەرفەتەشی لەدەست نەدا و ئۆپەراسیۆنەکەی نەوەستاند.\nکۆتا کۆبوونەوەکەی سوچی لەنێوان پوتین و ئەردۆغاندا، بەهەمان شێوە هیچ خاڵێکی ئەوتۆی تێدا نەبوو کە وەک پێویست لە بەرژەوەندیی کورد بێت، بەڵکو ئەردۆغان هەڕەشەی لە ئەمریکاش کرد، کە ئەگەر پاباندنەبێت بە بەڵێنەکانییەوە، ئەوا تورکیا ئۆپەراسیۆنەکەی بە شێوەیەکی چڕتر دەستپێدەکاتەوە.


دێهات عوسمان : بۆچی کورد دەبێت هێزی سێهەم بێت لەرۆژهەڵاتی ناویندا؟ . – WTARIKURD\nدێهات عوسمان : بۆچی کورد دەبێت هێزی سێهەم بێت لەرۆژهەڵاتی ناویندا؟ .\nبابەتی کوردو رۆژهەڵاتی ناوەراست سەرچاوەی ئابووری جیهان .\nئیستا چاوی هەموو جیهان لەسەر رۆژهەڵاتی ناوەراستە بەتایبەت چەقی رۆژهەڵاتی ناوەراست ئەویش خاکی میزەپۆتانیا کە کوردستانی گەورەو خواری و عیراق دەگرێتەوە , ئەم چەقی رۆژ هەڵاتی ناوەراستە بەسەرچاوەی وزە و ئابورری رابردوو و ئێستاو داهاتووی جیهان دەزانرێت وڵاتانی جیهان بەگشتی و وڵاتانی پاوەنخواز لەهەوڵی ئەودان بەهەر شێوەیەك لە شێوەکان بێت یان لەژێر چەتری هەر بیانوێەك بێت خۆیان بگەێننە رۆژهەڵاتی ناوین ، بۆ دەست بەسەرەگرتنی رۆژهەڵاتی ناوەراست و مسۆگەر کردنی سەرچاوەی وزەی جیهان پێویسەتە خۆیان لەچەقی رۆژهەڵاتی ناوەراست واتا میزەپۆتانیا جێگیر بکەن بۆ جیگیر بوونیان لە میزۆپۆتانیادا پێویستە خۆیان بگەێنیە چەقی میزەپۆتانیا ، کە دەکاتە باشوری کوردستان تارادەیەك سەرکەوتوو بوون لەم هەنگاوە چوکە توانیویانە باوەر بە سەرکردایەتی سیاسی کورد بهینن و پیان کەن بە لایەنگرو هاوپەیمانی خۆیان .\nوەك دەبیننین بەناوی شەری داعشەوە جیهان دابەش بووە بەسەر دوو بەرەدا لە غیابی گەلی کورد لە باکور و رۆژهەڵات و رۆژئاوای کوردستان ، بەڵام باشوری کوردستان خۆیان یەكلا کردۆتەوە بەوەی دابەش بوون بەسەر هەردوو بەرەکەدا بەداخەوە ! ئەم دابەش بوونەی هێزە سیاسیانەی کورد لە باشوری کوردستان بەسەر هەردوو بەرەی رژێمی داگیرکار و ستەمکارەکان و رژیمە سەرمایەداری پاوەن خوازەکان\nهەردوو بەرە بەناوی شەری تیرۆرەوە لەهەوڵی دەست بەسەراگرتنی رۆژهەڵاتی ناویندان ، با بپرسین تیرۆر کێیە؟ .\nوەڵام ئامادەیە پێویستر ناکات بەدووایدا بگەرێن تیرۆر داعش و هاوشێوەکانیە …\nئەی داعش کێیەو؟ ، دروست کراوی کێ یە ؟ . بێ گومان ئەم رێکخراوی دەوڵەتی ئیسلامی لە عێراق و شام ناسراو بە ( داعش) کە رێکخراوێکی تیرۆرستی دژ بە مرۆڤایەتیە دروستکراویی هەر دوو بەرەی رژێمە داگیرکەرە فاشیست و چەو سێنەرەکانی رۆژهەڵاتی ناوین و بەرەی رژێمە پاوەنخوازی و سەرمایەداریەکانی ئەوروپاو ئەمریکایە .\nئەمریکا و ئەورو پاو تەواوی رژێمە پاوەنخواز و سەرمایەگوزارەکان لەهەوڵی ئەوەدان دووبارە لەدوای سەدساڵ لەدابەشکردنی رۆژهەڵاتی ناوەراست و خەت خەتکردنی رۆژهەڵاتی ناوەراست لەچوارچێوەی سنوری دەستکرد هەسان بەدامەزراندنی دەوڵەت نەتەوەو دەوڵەت مەزهەب و زاڵکردنی دەسەڵاتی کەمینەو سەپاندنی هەژموونی کەمینە بەسەر زۆرینەیان سەپاندنی دەسەڵاتی مەزهەبە کەمینەکان بەسەر مەزهەبی زۆرینە لەپێناو بەرژەوەندی خۆیان چۆن ؟ بۆ ئەوەی هەر کاتیك ئەو دەسەڵاتی کەمینەی کە حوکمی وڵاتێك دەکات لەژێر فەرمانیان دەرچوو ، هەموو کات ئەوەی بە بەرچاودا بێنن ، کە ئەگەر ئێمە نەبین ئەوا زۆرینە دەتروخێنێت بە پەیامیکی راستەو خۆپێ بڵین ئێمەین بووین بە هۆی مانەوەی دەسەڵاتی تۆ .\nواتا هیچ کات رژیمەکانی رۆژهەڵاتی ناوین داواکانی وڵاتانی پاوەنخواز پشت گوێ نەخەن و گوێرایەڵیان بن . بۆ نمونە هاتن لە عێراق کەمینەیەکی سونەیان بردە دەسەڵات و لە سوریا کەمینەیەکی شیعەیان بردە دەسەڵات و لەتورکیا دەسەڵاتیان دا بە کۆمەڵك فاشیست لەسەر خاکی وڵاتێکی تر و ئینکاری گەلانی تری دەکرد جگە لە تورك هیچ گەلێکی تری نەدەخویندەوە لە ئێران دەسەڵاتی فارسەکان بە هێزکرا ، کە کەمینەی نێو گەلانی ئێرانن بوون واتا کۆمەڵك دەوڵەت نەتەوەیان دروستکرد لە بەرژەوەندی خۆیان لە چوارچێوەی سنورێکی دەستکرددا .\nسەیرکەن هەر ئەو دەوڵەتانەی ، کە سەد ساڵ پێش ئیستا رۆژهەڵاتی ناوەراستان دابەشکرد بەسەر کۆمەڵێك رژێمی دیکتاتۆری داگیر کەرو سیستەمێکی چەق بەستوو هەر ئەو دەوڵەتانە هاتوونەتەوە جارێکی تر ئەم سنورانە تێك بشکێننەوە لەژێر ناوی بازاری ئازاد واتا لە بازاری رۆژهەڵاتی ناوین نەوت بەتاڵان ببەو لەبازاریکی تر بی پاڵەو لەبازاریکی تر بیفرۆشە ئایە ئەمە بازاری ئازادە یان قۆرخکردنی بازارە ؟ .\nهەر هەمان ئەم وڵاتە زلهیزانەی ، کە قۆرخی بازاری ئازادی جیهانیان کردوە بۆخۆیان کارەکتەر بوون لە دروستکردنی ئەم وڵاتە دیکتاتۆرانەی رۆژهەڵاتی ناوین ، کە پێشتر دروستیان کردووە . ئەی بۆچی ئیستا دوای سەدساڵ هاتوون جارێکی تر هەووڵی تێکدان و رووخانی ئەم وڵاتە دیکتاتۆرانە دەدەن ، کە خۆیان دروسکەرین ؟ . دەزانن بۆ چی وادەکەن ؟ . چونکە بەرژەوەندیان لە رۆژەڵاتی ناوین کەوتۆتە مەترسیەوە بەمانەوەی ئەم رژیمانە .\nمانەوەی رژێمەکانی رۆژهەڵاتی ناوین بەرژەوەندی وڵاتانی سەرمایەداری و پاوەنخواز دەخاتە مەترسیەوە . ئەیچی بکەن وڵاتانی پاوەنخواز تا بەژەوەندیان لە ژێ مەترسی رزگار بکەن ؟ .\nدەبێت وڵاتانی سەرمایەداری هەڵسن بەفۆرمیلەکردنەوەی رۆژەڵاتی ناوین بەسپۆنسەری ئەمریکا و فەرەنسا و بریتانیا و تارادەیەك ئەڵمانیا و تەواوی وڵاتانی سەرمایەداری . بێگومان هەروا دەکەن جا بۆ وڵاتانی بەرژەوەندی پەرست گرینگ نیە ، کام رژیمی دیکتاتۆر لە پێش ئەوەی تر دەروخێت لە رۆژهەڵاتی ناوین گرینگ ئەوەیە ئەم رژێمانەی ، کە بوون بەهۆکار بۆ لاوازکردنی بەرژەوەندیان تێك بشکێنن .\nلە ئیستادا وڵاتانی سەرمایەداری کەوتونەتە ململانیکردن لەگەڵ هێزی بەرامبەر هیزی بەرامبەر کێن ؟ .\nئەو رژێمانەن ، کە شەری مانەوەو پاراستنی دەسەڵاتە فاشیست و داگیرکەرەکەیان دەکەن نمونەیان ئێران سعودیا و تورکیا و سوریا و عێراق و وڵاتانی کەنداو لەم نێوەندەش کورد دەبێت هێزی سێیەم بێت ، چونکە میژوو پێمان دەڵیت : ئەگەر کورد هێزی سێیەم نەبێت زەرەر مەند دەبێت وەك ئەوەی لە رابردوو رووی داوە کاتێك دوو زلهیز لیك دەدەن ئەگەر گەلی کوردستان خۆی دابێتە پاڵ هەر کامێکیان یاخود دابەش بوو بێت بەسەر هەردوو هێزەکە ئەوا زیانی زۆری بەرکەوتووە بۆ نمونە کاتێك بێ زەندیەکان و ساسانیەکان شەریان کردوە گەلی کوردستان خۆیان دابەش کردوە بەسەر هەردوو تەرەف کە لەم نێوەندە دا زەرەر مەندی کورد بووە و دابەش بوونی کوردستانی بەداوادا هاتوە یان کاتی شەری عوسمانیەکان و سەفەویەکان دووبارە زەرەر مەندی یەکەم گەل و خاکی کوردستان بووە کە دووبارە کوردستان دابەش بۆتەوە لە نێوان عوسمانی و سەفەویەکان ئەوەی کە کوژراوە و لە ناو چووە تەنها گەلی کوردستان بووە ..\nدوور نەرۆین شەری براکوژی نێوان پارتی و یەکیتی لەساڵانی نەوەدەکان ماڵ وێرانی زۆری لیکەوتەوە ، کە هەندێك لە چاودێران بە لەناو چوونی ١٨٠٠٠ هەزار جەنگاوەری کورد و سوتان و وێرانکردنی دەیان گوندو شار وو شارۆچکە دەی خەمڵێنن و بێجگە لە تێکچوونی باری دەروونی هاوڵاتیانی کوردستان کە کاریگەری جەنگی براکوژی تا ئیستا بە سیمای گەلی کوردەوە دیارەو زیانی بە بەرەو پێشچوون بەزی ئاستی رۆشبیری کۆمەڵگا گەیاندووە ئەم ماڵ ویرانیە لە ئەنجامی چی بەسەر گەلەکەماندا هاتووە میژوو دەستنیشانی کردوە لە ئەنجامی هەڵەی سیاسی سەرکردایەتی کوردستان رووی داوە ، لەو کات دا سەرکردایەتی و هێزە سیاسیەکانی کوردستان دابەش بوون بەسەر ئێران و تورکیادا کە دوو زلهێزی دژ بەیەکی ناوچەکەنن و هەردوکیانیش دژ بەگەلی کوردستانن . بۆیە دەبێت لە ئیستادا گەلی و سەرکردایەتی سیاسی کوردستان وەك و هێزی سییەم لەم جەنگی جیهانی سییەمەی کە لە ئیستا تێ کەوتووین و لە رۆژهەڵاتی ناوەراستەوە سەری هەڵداوە دەربکەوێت واتا رۆژەڵاتی ناوین ببێت بەسێ هێز .\n(١) هێری وڵاتانی سەرمایە داری پاوەن خواز بە سەر پەرشتی ئەمریکا\n(٢) هێزی وڵاتانی بەرگری کارەکان کە مانەوەی رژێمە داگیرکەر و فاشستی کۆنە پەرست و ستەمکارەکانیان بە بنەما وەرگرتووە\n(٣) هێزی گەلانی ئازادیخواز و ئاشتیخوازی رۆژ هەڵاتی ناوین کە گەیشتن بە مافەکانیان بە بنەما وەر گرتووە لەنێو ئەو گەلانەش گەلی کورد نمونەیانە ئەم سێ هێزە لەیەك کاتدا دەبێت هەر هێزیك لەم سێ هێزە شەری دوو هێزەکەی تر بکات بۆ بەدی هاتنی خواستەکانی ، واتا هێزی وڵاتانی پاوەن خواز دەبێت لە یەك کات شەری رژیمە داگیر کەر و کۆنە پەرستەکان و شەری هێزی سییەم کە هێزی ئازادیخوازی گەلی کوردە بکات . بە هەمان شێوە رژیمی کۆنە پەرست و داگیر کەر ، دەبێت شەری هێزی سێیەم ، کە هێزی ئازادیخوازی گەلی کوردو شەری هێزی یەکەم کە هێزی رژیمی سەرمایەداری و پاوەن خوازیە بکات .\nهەروەها هێزی گەلی ئازادیخواز و چەوساوەی کورد دەبێت شەری هەردوو هیزی رژێمی کۆنە پەرستی داگیر کەران و رژیمی سەرمایەداری و پاوەنخوازی بکات . بەڵام دەکرێت دوو لەم هێزانە تا رادەیەك هەماهەنگی یەك بن نەوەك هاوپەیمان بن تەنها بەمەبەستی هەرسهینان بە هێزەکەی تر .\nئینشاڵا لەبەشی سییەمی ئەم بابەتە دێمەوە خزمەتی ئێوەی خوینەر و رۆشنبیر ، سوپاس بۆ هەموو لایەك بەو هیوایەی سودمەند بووبن و نەبووبمە مایەی بێزاریتان .\nسوارە کەمال : دەبێ چی بەدواوەبێت ؟


ئایا ئه‌وانه نازانن كه به‌ڕاستی خوا ده‌زانێت چی په‌نهان ده‌كه‌ن و چیش ئاشكرا ده‌كه‌ن؟ ﴿٧٧﴾\nهه‌ندێ له‌و جووله‌كانه نه‌شاره‌زا و نه‌خوێنده‌وارن، واده‌زانن كتێبی (ته‌ورات) بێجگه له چه‌ند ئاوات و هیوایه‌ك هیچی تر نیه، ئه‌وانه هه‌ر گومانیان كردۆته پیشه‌ی خۆیان ﴿٧٨﴾\nسا واوه‌یلا بۆ ئه‌و كه‌سانه‌ی كتێب ده‌نووسن به‌ده‌ستی خۆیان و پاشان ده‌ڵێن: ئا ئه‌مه له‌لایه‌ن خواوه‌یه، تا كه‌مێك له ماڵی دنیا به‌ده‌ست بهێنن، جا وه‌یل بۆ ئه‌و ده‌ست و (قه‌ڵه‌مانه‌ی) كه شتی وا ده‌نووسن و وه‌یل بۆ ئه‌و كه‌سانه‌ی كه كه‌سابه‌تی ئاوا ئه‌نجام ده‌ده‌ن ﴿٧٩﴾\nجووله‌كه‌كان ده‌ڵێن: ته‌نها چه‌ند ڕۆژیكی كه‌م له دۆزه‌خدا ده‌مێنینه‌وه!! پێیان بڵێ: باشه، ئێوه په‌یمانتان له خوا وه‌رگرتووه، تا هه‌رگیز خوای گه‌وره په‌یمان شكێنی نه‌كات؟! یان هه‌ر ده‌تانه‌وێت شتێك بڵێن به‌ده‌م خواوه كه هیچ بناغه‌یه‌كی نیه‌و هه‌ر نازانن چی ده‌ڵێن ﴿٨٠﴾\nنه‌خێر وانییه، ئه‌و كه‌سه‌ی گوناهو تاوان ئه‌نجام بدات و تاوانه‌كانی هه‌موولایه‌كی دابگرێت ئه‌و جۆره كه‌سانه نیشته‌جێی ئاگری دۆزه‌خن و بۆ هه‌میشه‌یی تیایدا ده‌مێننه‌وه ﴿٨١﴾\nئه‌و كه‌سانه‌ش باوه‌ڕیان هێناوه‌و كرده‌وه چاكه‌كان ئه‌نجام ده‌ده‌ن، هه‌ر ئه‌وانن نیشته‌جێی به‌هه‌شتن و تیایدا ژیانی هه‌تا هه‌تایی ده‌به‌نه سه‌ر﴿٨٢﴾\nیادی ئه‌و نیعمه‌ته بكه‌نه‌وه كاتێك په‌یمانمان وه‌رگرت له‌نه‌وه‌ی ئیسرائیل كه‌جگه له‌خوا كه‌سی تر نه‌په‌رستن و له‌گه‌ڵ دایك و باوكدا چاكه‌كار بن، هه‌روه‌ها له‌گه‌ڵ خزمان و هه‌تیوان و هه‌ژارانیشداو گوفتاری چاك و جوان به خه‌ڵكی بڵێن، هه‌روه‌ها نوێژه‌كانتان به‌چاكی ئه‌نجام بده‌ن و زه‌كاتیش بده‌ن، پاشان ئێوه پشتتان تێكرد، جگه له‌كه‌مێكتان نه‌بێت، له‌كاتێكدا زۆربه‌تان ڕوو وه‌رده‌چه‌رخێنن و پشتی تێده‌كه‌ن﴿٨٣﴾\nلەم ئایەتانەی سەرەوەیا بە گشتی ئەوە بە ڕونی ئەبینین کەسێک قسەکەرە کە بەگوێی ناکەن ئەویش محمد خۆیەتی، سەیری کە لە ئایەتی ٧٧ وە دیارە کە محمد چەند جارێک بەدرۆ خراوەتەوە لەلایەن جولەکەوەو دەسەڵاتیشی نەبوە کە هیچ شتێکیان لەگەڵ بکات، تەنها تەعلیق ئاسا قسە ئەکات. باشە بۆ بەڕونی پێمان ناڵێ کە چی ئاشکرا ئەکەن؟ لەم ئایەتە وادیارە درۆکانی محمد ئاشکرا ئەکەن. یان بۆ باسی ناکات کە چی ئەشارنەوە؟\nلە ئایەتی دواترا ئەڵێت هەندێک لە جولەکەکان ناحاڵی و نەخوێندەوارن!!! دەی لە هەمو قەوم و تیرەیەکا نەخێندەوار هەیە. وەکو ئیسلام شانازی بە نەخوێندەواری محمدەوە ئەکەن. ئاوات و هیوا بەو کتێبەی کەهەیانە هەمان ئاواتو هیوایە کە موسوڵمانان هەیانە، بەڵام لە کۆتای ئایەتەکەیا جێگەی سەرسوڕمانە کە ئەڵێت گومانیان کردۆتە پیشەی خۆیان. دەی دیارە لێرە مەبەستی گومانە لەسەر تەورات، ئەگەر تەوراتیش وەکو قورئان قسەی قۆڕ نەبوایە ئەوا گومانی جێ نەدەهێشت بۆ شوێنکەوتوانی.\nلە ئایەتی دواترا زۆر بە ڕونی دیارە کە جولەکەکان بە محمد یان وتوە کە ئەم قورئانە خۆتان نوسیوتانەو لە وەڵامی محمد بۆ جولەکە ئەوەیە کە ئێوە کتێب بە ناوی خواوە ئەنوسن بۆ بەدەستهێنانی بڕێک پارە نەک من. لێرە بە خوا هەڕەشە ئەکات و ئەڵێ وەیل بۆ ئەوکەسانەی کە کتێب ئەنوسن بۆ بەدەستهێنانی پارە، لای خۆمان قسەیەک هەیە کە دوعا کردنە لە خۆت، ئەوەیش ئەڵێت خوایە ئەگەر من ئەو کارەم کردبێت شتێکم لێ بکە. محمد هەمان دوعا ئەکات چونکە جولەکە وایان پێ وتوە.\nدیارە جولەکەکانیش بون بە چەند بەرەیەکەوەو محمد وەکو پیاوەتی ئەیەوێت ڕاستیان بکاتەوەو هەندێکیانی بەدڵ نیە، لێرە خوا ئەڵێت کە ئەوانە وا ئەزانن چەند ڕۆژێک لە جەهەنم ئەمێننەوە، بەڵام خوا دوبارە ئاگاداریان ئەکاتەوە ئەڵێت هەمویان نا، ئەڵێ چۆن ئەزانن کە چەند ڕۆژێکی کەم ئەمێننەوە لە جەهەنم؟ داوەی بەڵگەیان لێ ئەکات کە چۆن زانیویانە چەند ڕۆژێک لە جەهەنم ئەمێننەوە؟ لێرە خوا خۆی هێنایەوە ڕیزی مرۆڤ، ئەی ئەگەر بەڵگەیان هەبێت بەکێ بڵێن کە ئەوان بۆ چەند ڕۆژێک لە جەهەنم ئەمێننەوە؟ ئەی خوا چۆن ئەتوانێت کە بەدرۆیان بخاتەوە؟ زۆر ڕونە کە قسەکەر محمدە.\nلە ئایەتی ٨٢ خوا ئەبێتەوە بە قسەکەر و وەعد ئەدات بەڵام نازانین وەعدەکە بۆ جولەکەیە یان ئەو جولەکانەی بون بە موسوڵمان. خۆ لەو کاتەیا جولەکە نەبوبون بە موسوڵمان. دیارە جولەکەکانیش ئەچنە بەهەشت. بەڵام هەم دیسان ئەو ئایەتەمان ئەکەوێتەوە بیر کە لە قورئانا هاتوە بێجگە لە هەڵگرانی دینی ئیسلام کەس ناچێتە بەهەشت، دیارە لەم جۆرە دوو رویانە زۆر لە قورئانا ئەبینین، هەم دیسان ئەمانباتەوە بۆ ئەو ڕاستیەی کە نوسەری قورئان مرۆڤە نەک خوا.\nخوا هەم دیسان ئەکەوێتەوە هەڵەوەو ئەڵێت یادی ئەو نیعمەتە بکەنەوە کە ئێمە پەیمانمان لە نەوەی ئیسرائیل وەرگرت. ئایە ئەوپەیمان نامەیە لە بەینی خوا و ئیسرائیلا مۆر کراوە کامەیە؟ تەنها خوا بپەرستن!!!! بۆ ئیسرائیلی کێیان ئەپەرست؟\nبۆ دایکو باوک و خزم و کەس و کارتان باش بن. لەوەتەی جولەکە هەیە هەتا ئەمڕۆش کەس نیە ئەوەنەی ئەوان باش بن لەناو یەکا، بۆ دایک و باوکیان، بۆ خزم و نەتەوەیان، ئەوەی کە ڕاستگۆ نیە موسوڵمان و ئیسلامە کە ڕقیان لە خۆیشیانەو دەستیان نوقاندوەو چاکە کار نین، جولەکە ئەگەر لەناو یەکا تەباو ڕێزیان لەیەک نەگرتایە ئەوا وەکو ئیسلامی ئەمڕۆ ئەبون. لێرەش هەم دیسان قسەکەر محمدە و ئەیەوێت ناشیرینیان بکات بەم قسە هەلەق و مەلەقانە.\nوە ئەوەشی کە دینەکەی بەباشی بەڕێ ئەکات لەسەرەتاوە هەتا ئەمڕۆ جولەکەیە، کە نە خۆشەویستی یەکیان تێک داوەو نە دەستکاری پەرستنیان کردوەو نە پشتیشیان تێ کردوە، لەکاتێکا زۆرترین هێرش کراوەتە سەریان لەلایەن قەومەکانی ترەوە، بەڵام هەرگیز وازیان لە یاسای دینەکەیان نەهێناوە. لە کۆتاییا ئەوەی بە جولەکە وتراوە، ئەمرۆ ئیسلامە، ئەگەر جەهەنمێک هەبێت ئەوا ئەبێت بە نزرگەی موسوڵمانان. بەڵام من لێرەوە دڵنیاتان ئەکەمەوە کە شتێک نیە بەناوی بەهەشت و جەهەنمەوە. ئەگەر هەر هێزێکیش لەپشت ئێمەو هەمو کەونەوە بێت خوای دینەکان نیە، هەرسێ کتێبەکە بێجگە لە قسەی قۆڕ هیچی تیا نادۆزیتەوە، بۆیە هەوڵ بدە بگەڕێیتەوە قاڵبی خۆت و وەکو مرۆڤ کەسانی چواردەورت ببینە، خوایەک دروستکەری من و تۆ و بەنی ئیسرائیل بێت، دڵنیابە کە جیاوازیمان نیەو هەوڵ مەدە بۆ ئەو خوا دەستکردە مرۆڤ بچەوسێنیتەوە.\nڕێکه‌وتی بڵاوکردنه‌وه 2017-08-15 16:57:25\nبه‌شی ( دینی ئیسلام ) ئاماده‌کرد ( ئیسلام ناسی گه‌وره‌ی کورد، فاتیح مه‌حمود )\nهه‌ندێ, له‌و, جووله‌كانه, نه‌شاره‌زا, و, نه‌خوێنده‌وارن, واده‌زانن, كتێبی, ته‌ورات, بێجگه, له, چه‌ند, ئاوات, و, هیوایه‌ك, هیچی, تر, نیه, ئه‌وانه, هه‌ر, گومانیان, كردۆته, پیشه‌یئیسلام, ناسی, گه‌وره‌ی, کورد, فاتیح, مه‌حمودئایەت, بە, ئایەتی, قورئان, بخەینە, ژێر, کاریگەری, ئەقڵەوە Tags


چاودێریه‌کی توندوتیژتری ئه‌وکه‌سانه ده‌کرێت که بیمه‌ی بێکاری وه‌رده‌گرن - Radio Sweden Kurdish - رادیۆی سوید Radyoya Swêdê | Sveriges Radio\nچاودێریه‌کی توندوتیژتری ئه‌وکه‌سانه ده‌کرێت که بیمه‌ی بێکاری وه‌رده‌گرن\nبڵاو کرایه‌وه fredag 16 januari 2009 kl 16.27\nبه‌پێی به‌دواداچونێکیان له کۆتایی ساڵی ڕابووردودا کاردۆزگه ئاربێتسفیۆرمێدلینگه‌ن (Arbetsförmedlingen)،که له شه‌ش ناوچه‌ی باشوری سوید ئه‌نجامیدابوو، بۆیان ده‌رکه‌وت که له‌هه‌ر پێنج که‌س یه‌کێک له‌وانه‌ی که گوایا به‌دوای کاردا گه‌راون، ڕاستیان نه‌گووتوه. کاردۆزگه ئاربێتسفیۆرمێدلینگه‌ن به‌نیازه له‌مه‌ودوا له‌و زانیاریانه بکۆڵێته‌وه که بێکاران سه‌باره‌ت به ڕه‌وتی به‌دوای کار گه‌ڕان و کاردۆزینه‌وه‌یان ده‌یده‌نه کاردۆزگه.\n- ئێمه به‌رپرسیارێتیه‌کمان له‌سه‌رشانه ئه‌ویش ئه‌وه‌یه، به‌ڕێوه‌به‌ری به‌شی بیمه‌ی بێکاران له کاردۆزگه، له‌یف تالسکوگ (Leif Tallskog) ئه‌ڵێت، ئه‌و پارانه‌ی که بۆ بێکاران ته‌رخانکراوه له‌شێوه‌ی بیمه‌دا ئاکاسا (A-kassa) ئه‌بێت به ڕێکوپێکی دابه‌ش بکرێن، گه‌ر که‌سێک مه‌رجه‌کانی بێکاری پڕنه‌کاته‌وه ناکرێت پاره‌ی ته‌واوی بدرێتێ. هه‌روه‌ها له ڕاپۆرتێکی به‌دواداچوونی تردا بۆ ئه‌وکه‌سانه‌ی له کارده‌گه‌ڕێن ده‌رکه‌وتبوو که له‌سه‌دا 25ی ئه‌وکه‌سانه‌ی له کارده‌گه‌ڕان زانیاری دروستیان نه‌دابوو، واتا بۆ کار نه‌گه‌ڕاوون. هه‌ردوای ئه‌و به‌دواداچوون و لێکۆڵینه‌وانه‌بوو که کاردۆزگه ئاربێتسفیۆرمێدلینگه‌ن بڕیاری دا، گه‌ر بێتو که‌سێک زانیاری نادروست بداته کاردۆزگه ئه‌وا بیمه‌که‌ی که‌مده‌کرێته‌وه‌و له سه‌ری سێیه‌م جاریشدا به‌ته‌واوی بیمه‌که‌ی لێده‌بڕدرێت.\n- هیچ نکوڵی له‌وه‌دا نیه که ئه‌وکه‌سانه‌ی زانیاری نادروستیان داوه حه‌وسه‌ڵه‌ی گه‌ڕان له کاریانه‌بووه و له‌هه‌مانکاتدا ویستویانه بیمه‌که‌شیان به‌ته‌واوی وه‌ربگرن، به‌ڕیوه‌به‌ری به‌شی بیمه‌ی بێکاران له کاردۆزگه، له‌یف تالسکوگ ئه‌ڵێت ئه‌م کرداره جۆرێکه له درۆکردن.\nئه‌و شێوازه کۆنترۆڵ و به‌دواداچونه‌ی که له باشوری سوید ئه‌نجامدراوه سه‌رکه‌وتو‌بووه هه‌ربۆیه چاوه‌ڕێده‌کرێت له‌و جۆره به‌دواداچونانه له کۆمۆن و هه‌رێمه‌کانی تری سویدیشدا ئه‌نجامبدرێت. زانیاریش سه‌باره‌ت به‌م جۆره به‌دواداچوونانه به‌ڕای له‌یف تالسکوگ ده‌رئه‌نجامی باشی ئه‌بێت به شیوه‌یه‌ک ئیتر بێکارانێک که بیمه‌ی بێکاری- ئاکاسا وه‌رده‌گرن و له‌کارده‌گه‌ڕێن زانیاری نادروست ناده‌نه کاردۆزگه و بیمه‌ی بێکاریش عادیلانه‌تر دابه‌شده‌کرێت.


کوردیپێدیا - فائیزە\n👫 فائیزە | 🏷 پۆل: کەسایەتییەکان | زمانی بابەت: 🏳 کوردیی ناوەڕاست | 👁🗨\n#نوسینگەی رزگارکردنی رفێنراوانی داعش\nتەمەنی 12 ساڵانە. رۆژی 20-6-2017 نوسینگەی رزگارکردنی رفێنراوانی داعشنوسینگەی رزگارکردنی رفێنراوانی داعش لە سوریا رزگاریان کردوە.\nخەڵکی کۆمەڵگەی خانە سوری سەر بە شارۆچکەی شەنگالە.\nتێبینی: نوسینگەی رزگارکردنی رفێنراوانی داعش تا ئێستا 3032 قوربانی رزگار کردوەو بە قسەی بەرپرسی نوسینگە حسێن قائیدیحسێن قائیدی، هێشتا 3300 قوربانی رفێنراو ماون و رزگار نەکراون.\n➕ ئەم بابەتە لەلایەن: (ئەڤین ئیبراهیم فەتاح)ەوە لە: Jun 20 2017 5:53PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jun 20 2017 8:20PM باشترکراوە\n📷 فایلی وێنە 1.0.1 29 KB Jun 20 2017 5:54PM ئەڤین ئیبراهیم فەتاح


هەرێم ئاو لە عێراق دەگرێتەوە؟\nلەدوای مەترسییەکانی وەستاندنی بەشە بودجەی هەرێم لە بەغداوە، لەلایەن هەندێک سیاسى لە هەرێم پێشنیازی گرتنەوەی ئاو لە عێراق دەکرێت، بەڕێوەبەری بەنداوەکانی هەرێمیش دەڵێت، ئەوە پرسێکی زۆر مەترسیدار و سیادییە و تەنها ئەنجومەنی وەزیران دەتوانێت باسی بکات.\nئەکرەم ئەحمەد، بەڕێوەبەری بەنداوەکانی هەرێم لە وەزارەتی کشتوکاڵ و سەرچاوەکانی ئاو (دووشەممە 16ی تشرینی دووەمی 2020) بە ناس کوردی ڕاگەیاند: "پرسی گرتنەوەی ئاو لە ناوچەکانی باشور و خوارووی عێراق پرسێکی سیادییە و زۆر مەترسیدارە، ناکرێت هەر بیریشی لێبکرێتەوە."\nوتیشی: "ئەو پرسە تەنها لە دەسەڵاتی سەرۆکایەتی ئەنجومەنی وەزیراندایە و ئەوانیش تاوەکو ئێستا باسیان نەکردووە و لە پێشووتریشدا باس نەکراوە."\nلەدوای مەترسییەکان لەسەر بڕینی بەشە بودجەی هەرێم لە بەغدا و تێپەڕاندنی یاسای قەرز بەبێ ڕەزامەندی کورد، هەندێک بەرپرس و لایەنی هەرێم پێشنیاری گرتنەوەی ئاو لە ناوچەکانی خوارووی عێراق دەکەن.\nحەمەتاهیر جەلال، ئەندازیار و بەڕێوەبەری پێشووی بەنداوی دوکان بەدووری دەزانێت حکومەتی هەرێم بڕیارێکی لەوشێوەیە بدات و بە ناس کوردی ڕاگەیاند: "ئەوە کارێکی ئەوەندە ئاسان نییە هەرکات ویستت ئاو بگریتەوە و یاسا نێودەوڵەتییەکانیش ڕێگە بەوەنادەن."\nوتیشی: "بەم وەرزی زستانە و لەم کاتی بارانبارینەدا ناتوانرێت ئاو بگیرێتەوە و گرتنەوەشی مەترسی لەسەر بەنداوەکان دروستدەکات."\nهاوکات سەرچاوەیەکی بەرپرس و ئاگادار لە وەزارەتی کشتوکاڵ و سەرچاوەکانی بە ناس کوردی وت: "هەندێک کەس و لایەن بەبێ ئەوەی ئەو پرسە پەیوەندی بەوانەوە هەبێت و لێدوان دەدەن و قسە دەکەن، لەکاتێکدا ئەوە پەیوەندی بەوانەوە نییە و ناکۆکییەکانیش قوڵتر دەکاتەوە و مەترسی نێودەوڵەتیش دروست دەکات."\nئەو بەرپرسەی وەزارەتی کشتوکاڵ نیگەرانی خۆیشی لەو لێدوانانە دەربڕی و ئاماژەی بەوەکرد: "هەرێمی کوردستان لە هەموو لایەنێک زیاتر پێویستە یاسا نێودەوڵەتییەکان جێبەجێبکات، بۆ ئەوەی خۆیشی بتوانێت داوای جێبەجێکردنی ئەو یاسایانە و بنەما دەستورییەکان بکات و پێویستە هیچ کەس لە شوێنی خۆیەوە لێدوانی نابەرپرسانە نەدات."\nئاماژەی بەوەشکرد: "بەهیچ شێوەیەک کاری لەوشێوەیە ناکرێت و بەگوێرەی یاسا نێودەوڵەتییەکان ئەوە ڕێگەپێنەدراوە و ئەوەندەشمان بەنداو نییە تا ئاوی تێدا گل بدەینەوە و مەترسی دروستدەکات."\nئەوە لەکاتێکدایە محەمەدى حاجى مەحمود سکرتێرى حزبى سۆسیالیست دیموکراتى کوردستان (15ی تشرینی دووەمی 2020) لە بەرنامەى تاوتوێى کەناڵى ئێن ئاڕتى رایگەیاند، کشانەوەى سەرجەم نوێنەرانى کورد لە بەغدا و گرتنەوەى ئاو و داخستنى سنورەکان لەگەڵ بەغدا و بەکارهێنانى ئەنجامى ریفراندۆم، ئەو کارتانەى فشارن کە دەتوانرێت بەرامبەر بەغدا بەکاربهێنرێن.\nوتیشى "قەناعەتم وایە سنوری نێوان هەرێمی کوردستان و بەغدا تەلبەن بکرێت".\n2020.11.25 - 13:47


مێژووی کۆریای باشوور باسکردنە لە ڕوودا و پێشھاتەکانی کۆریای باشوور بەمەبەستی ئاشناکردنی نەوەکانی ئێستا بە ڕابردووی ئەم وڵاتە. ئەوەی زانراوە کاتی دامەزراندنی وڵاتی کۆریا لە ساڵی ١٩٤٨ بە سەرەتایی مێژووی کۆریا باشوور دادەنرێت ئەمەش دوای ئەوەی کۆریا بوو بە دووبەشی سەرەکی و دووحکومەتی جیاواز سالی ١٩٤٨ نەتەوەیەکگرتوەکان دانیان نا بە سەربەخۆی کۆریای باشوور لە ساڵانی دوای دامەزراند مێژووی کۆریای باشور زۆر خوێناوی و کارەسات بار بوو ئەمەش دوای ئەوەی جەنگێکی خوێناوی لەگەڵ کۆریای باکور، پاشان لە ساڵانی دوارتر زیاتر بەرەو پێش چوو تا ئەوەی کۆریای باشوور بووە یەکیک لە وڵاتە گەشەسەندووەکانی ناوچەکە\nقە‌ڵای کوردان كه ئێستا به ره‌سمي ناسراوه به قه‌ڵا دژه دژێکی سە‌خت و قایمە کە‌وتۆتە ریزە چیای کە‌نارە‌کانی سووریا لە ناو تخووبی پارێزگای حومس، ٦٠ کیلۆمە‌تر لە باژێری ە‌وە دوورە و لە‌لایە‌ن رێکخراوی وە وە‌ک کە‌لە‌پوورێکی مرۆڤایە‌تی دە‌سنیشانکراوە.\nسەرەتایەکی کورت دەربارەی سەرھەڵدانی رۆژنامەگەری: داھێنانی ئامێری چاپ لە سەدەی پانزەھەمی زاینی دا لە سەردەستی مسگەرێکی ئەڵمانی یوحەنان گۆتەنبەرگ داھێنراوە گۆتەنبرگ لەو دا‌ھێنانەیدا ھیچ سود و دەسکەوتێکی پێنەبڕاوە لەبەر سەرقاڵی و دەستکورتی کاتی کتێبی ئینجیلی پیرۆزی ئاینی لە چاپ داوە تەنانەت بیری چوە ناوی خۆشی لەسەر تۆمار بکات بەر لە گۆتەنبرگ ھەوڵێکی تریش لە لایەن بازرگانێکی چاینی بەناوی بی شینگ  ھەبووە. بەو داھێنانەی گۆتەنبرگ شۆڕشیکی مەزن لە ھەموو بوارەکانی ژیاندا دروست بوو چاپ رۆلێکی ئێجگار گرینگی بینی لە بەرەو پێشوەچونی شارستانیەت لە سەرانسەری دونیادا. ماوەیەک پاش ئەو دا‌ھینانە گۆڤار و ر ...\nمەولوودنامە بریتییە لەو دەقانەی کە بە شێعر یا پەخشان لەسەر لەدایکبوونی محەممەد پێغەمبەری ئیسلام نووسراون. مەولوودنامەکان بەشێکی گرنگی ئەدەبی کلاسیکی کوردین و مەولوودنامە بە ھەموو زاراوەکانی کوردی نووسراون. لە بەناوبانگترین نموونەی مەولوودنامەکان مەولوودنامەی مەلای باتە و شێخ حسێنی قازین کە لە نموونەی شێعر و پەخشانە ھەرە کۆنە کوردییەکانن. مەولوودنامەکان زۆر جار لە کۆڕی مەولوودنامەدا بە کۆمەڵ لەگەڵ دەف دەخوێنرێنەوە.\nبەختیاری یەکێ لە خێڵەکانی نەتەوەی کوردە کە لە شارەکانی ورووگەڕ، ئەهواز، ئەسفەهان، شاری کورد، یاسووج و چەند شارێکی ترا ژیان دەکەن.ڕۆژهەڵات ناسی بەناوبانگ لورد کرزن بەختیاریەکانی یەکێ لە خێڵەکانی نەتەوەی کورد حیساب کردگە و کورد بوونی ئەوانی پەسند کردگە. دوکتور فریچ لە کتێبی کورد لۆڕ کورد بوونی بەختیاریەکانی پەسندکردگە. شرەفخانی بدەلیسی لە کتێبی شەرەفنامە خێڵ بەختیاری بە کورد حیساب کردگە. عەلی ئەکبەر دێهخودا لە کتێبی وشەدانی دێهخودا بۆ بەختیاری نووسیگیە یەکێ لە خێلەکانی کوردە. حەمدوڵڵای مستەوفی لە کتێبی مێژووی بژاردە، کورد بوونی بەختیاری پەسند کردگە و هەروەها شێخ محەممەدی مەردۆخ لە کتێبی مێژو ...\nبیرۆکەی کۆنگرەی نەتەوەیی کورد دەگەڕێتەوە بۆ عەبدوڵڵا ئۆجەلان کە لە ساڵی ١٩٩٩ پێشنیاری بەستنی گۆنگرەی نەتەوەیی کرد، بەڵام بەشێوەکی گشتی زۆربەی سەرکردەکانی کورد لەهەر چوار پارچەی کوردستان لەگەڵ بەستنی گۆنگرەیەکی نەتەوەیی بوون. بەڵام بە ھۆی دەست تێوەردانی وڵاتانی ھەرێمی ئەم گۆنگرەیە نەبەسترا. بەڵام دواجار لە ٢٢ی تەمموزی ٢٠١٣، لە شاری ھەولێری پایتەختی ھەرێمی کوردستان بە سەرپەرشتی و چاودێریی ڕاستەوخۆی مەسعوود بارزانی یەکەمین کۆبوونەوەی ئامادەکاریی کۆنگرەی نەتەوەیی بەڕێوەچوو، بۆ یەکەم جار حیزبی سیاسی کورد کە نوێنەرایەتیی توێژەکانی گەلی کوردیان لە ھەر چوار پارچەی کوردستان دەکرد، کۆبوونەوە، وەک دە ...


ئەمڕۆ پرسەی شەهید شوکری لە سلێمانی بەڕێوەدەچێت – ته‌ڤگه‌ر\nسەرەکی/پرسی رۆژ/ئەمڕۆ پرسەی شەهید شوکری لە سلێمانی بەڕێوەدەچێت\nئەمڕۆ پرسەی شەهید شوکری لە سلێمانی بەڕێوەدەچێت\nئه‌یلول 18, 2021\tپرسی رۆژ کۆمێنت بنوسە\nئەمڕۆ پرسەی شەهید یاسین بوڵوت ناسراو بە شوکری سەرحەد، لە هەمان شوێنی شەهیدکردنی لەسەر جووتسایدی گەڕەکی چوارچرای شاری سلێمانی بەڕێوەدەچێت.\nبەگوێرەی ئاگادارینامەیەکی کۆمیتەی خانەوادەی شەهیدانی پەکەکە لە باشووری کوردستان، بڕیارە ئەمڕۆ کاتژمێر ٠٢:٠٠ی پاش نیوەڕۆ، مەراسیمی پرسەی شەهید یاسین بوڵوت ناسراو بە ‘شکوری سەرحەد’، لە هەمان شوێنی شەهیدکردنی لەسەر جووتسایدی گەڕەکی چوارچرای شاری سلێمانی بەڕێوەدەچێت.\nهاوکات شوێنی شەهیدکردنەکەشی لە میانی مەراسیمی پرسەکەدا گوڵباران دەکرێت.\nکۆمیتەی خانەوادەی شەهیدانی پەکەکە لە باشووری کوردستان داواش لە توێژە جیاجیاکان دەکات، بەشداریی لە پرسەی شەهید شوکری سەرحەد بکەن و یادی بەرزڕاگرن.\nشەهید یاسین بوڵوت ناسراو بە شوکری سەرحەد، ئەندامی کۆمیتەی خانەوادەی شەهیدانی پەکەکە لە باشوری کوردستان دوێنێ هەینی لە هێرشێکی چەکداریی میتی تورکدا لە گەڕەکی چوارچرای شاری سلێمانی شەهیدبوو، ئێوارەی دوێنێش تەرمەکەی لە مەزارگەی شەهید محەمەد قەرەسوونگوور لە بناری قەندیل لە مەراسیمێکی شکۆداردا بەخاکسپێردرا.\nچلەی هونەرمەند جوانڕۆی باڵەبان بەڕێوەچوو\nته‌مموز 29, 2021\nبەپێ لێکۆڵینەوەکان ئەو سێ ئەندامە هیچ کارێکی نایاساییان نەکردووە\nچەند ساڵێک پێش ئێستا، هەڵەنەبم 21 یا 22ساڵ بووم. ئەوکاتە تازە دەستم بەنوسین و ئامادەکردنی ڕاپۆرتی ڕۆژنامەوانی کرد.


بۆچوون / بیروڕا :: 17/01/2019\nد. شێركۆ عەبدوڵـڵا\nبەختی تەئریخ لەوەدایە كە ناتوانێ ئاوڕ بداتەوە. ئاوڕی بدایەتەوە هێندەی تر جەرگی دەبوو بە زووخاو كە ببینێ شارێكی وەكو رۆما ئێستا لە پەراوێزی پەراوێزەكاندایە و ئەسیناش لە باتی فەیلەسوف و بیرمەند پێشوازیی لە پەنابەرە رووت و برسییەكان دەكات.. ئەسكەندەریە و ڤینیسیا و دەستەخوشكەكانیان ئەمڕۆ تەنیا هەر چاویان لە گەشتیار و رەحمەتی یونیسێفەكان بێت...\nئایا ئەم پاشەكشێ‌یە مردنە؟ تۆ بڵێ‌ی شاریش بمرێ؟ بۆچی نا؟! كە ئەستێرە بە سووڕی ژیاندا بڕوات، كەواتە شتێكی ئاساییە ببینین دوبەی لە جیاتی قاهیرە ببێتە ناوەندی بڕیار و بۆرسەی هۆنگ كۆنگ پێشبڕكێ لەگەڵ بۆرسەكانی لەندەندا بكات..\nباشە ئەم هەموو شێر و رێوییە بۆچی؟ چونكە شار مامانی پێشكەوتن و بەرەو كامڵبوونی مرۆڤایەتییە. شارستانی وشەیەكە لە شارەوە وەرگیراوە. شاریش هەر پێوەرێكی هەبێ جێگای (سلێمانی)ی تێدا دەبێتەوە. ئەو شارەی كە هێشتا بە تەمەن گەنجە كەچی دەرد و قۆرتەكانی ژیان خەریكن جوانە مەرگی ئەكەن.\nئەمەیە وای كردووە پایتەختەكەی كوردەواری، ئێستا لە پاشكۆی هەواڵەكان و لەڕیزی دواوەی دەستكەوتەكان و سەردێڕی دەنگوباسە ناخۆشەكاندا بێ.\nئێستا سلێمانی بەقەد زبڵەكانی ئێوارانی شەقامی مەولەوی، زبڵی سیاسەتی خراپ و هزری رەش و هەڵوێستی گەنیوی تێدایە.. لەو مناڵە بێ‌نازە دەچێ كە باوەژنەكەی هەتا نانێكی ئەداتێ (دە) چەپۆكی پیادەكێشێ..\nد. شێرکۆ عەبدوڵڵا:: پێش 4 هەفتە


مامۆستای زانکۆ و ڕۆژنامەنووس\n13/12/2020 | 1298 جار خوێندراوەتەوە\nده‌سه‌ڵاتی خراپ هه‌ڵگری هه‌مان ئه‌و خه‌سڵه‌ته قێزه‌ونانه‌یه، كه له حكومرانی هه‌رێمدا هه‌ن، خۆ قه‌ڵه‌وكردن و بێ به‌هاكردنی هه‌موو بنه‌ماكانی ده‌وڵه‌تداری ره‌سه‌ن ..\nئه‌م ده‌سه‌ڵاته به‌پلان و به به‌پێی به‌رنامه‌ی خراپی خۆی له ده‌سه‌ڵاتێكی قبوڵكراوی گشتییه‌وه گۆرا بۆ حكومرانێكی زۆر ناشیرین و قێزه‌ون،\nهێنده ناشیرین بووه شایه‌نی به‌زه‌یی و ته‌نانه‌ت تانه لێدانیش نییه، ته‌نها هێنده‌ی زۆر خراپه كه هه‌موومان هاوڵاتی ژێر چه‌پۆكی حكومرانییه‌كی خراپنین و حوكمرانییه‌ك به‌ته‌واوه‌تی نغرۆی تاڵانی و گه‌نده‌ڵی و فه‌رهودی سامانی گشتی و پێشێلكاری مافه‌كانی مرۆڤ بووه، ئێستا حكومرانی هه‌رێم بۆته مۆدێلی ئه‌و ده‌سه‌ڵاته به‌دبه‌ختانه‌ی سه‌ره‌رای برسیكردنی گه‌له‌كه‌یان، ده‌یانه‌وێت له سه‌ر هاوارو داواكردنی نان و مووچه و خۆش به‌ختی بیانكوژن، چۆن ده‌كرێت حكومرانییه‌ك به‌م هه‌موو خراپه كارییه‌وه به‌رده‌وام بێت و سه‌ره كانی رووی مانه‌وه‌یان هه‌بێت و بیانه‌وێت به‌رگری لێ بكه‌ن،\nله سه‌ر و به‌ندی كێشه‌ی درێژكردنه‌وه‌ی ولایه‌تی بارزانی باوكدا توێژه‌رێكی ده‌روونی توێژینه‌وه‌یه‌كی له سه‌ر باری سایكۆلۆژی بارزانی ئه‌نجام دابوو، تێیداهاتبوو به چه‌ندین به‌ڵگه‌ی زانستی بارزانی تووشی چه‌نده‌ها گرێی ده‌روونی بووه، ئه‌و ده‌مه ئه‌و بڕوایه‌م لاجێگیر نه‌بوو بوو كه دۆخی ده‌روونی به‌و جۆره وێران بێت. به‌ڵام له ئێستا مامه‌ڵه‌ی خۆی و كوره‌كه‌ی له گه‌ڵ ئه‌م بارودۆخه‌دا ده‌بینم ته‌واو دڵنیا ده‌بمه‌وه كه تووشی گرێی ده‌روونی مووچه نه‌دان و ئازار دانی خه‌ڵك بوونه‌ته‌وه و ته‌نانه‌ت چێژ له پێنه‌دانی ماف و مووچه‌ی خه‌ڵكی ده‌بینن، ده‌سه‌ڵاتی هه‌رێم به‌ختدارن له جه‌هاله‌تێكی قوڵدا ده‌ژین، چونكه هه‌میشه جاهیله‌كان خۆشبه‌ختن و واده‌زان هاواری خه‌ڵك بۆ نان گۆرانیه‌كی ناخۆشه زوو ته‌واو ده‌بێت، له‌راستیدا شێواوی ده‌روونی به‌رپرسانی هه‌رێم تاكه هۆی مانه‌وه‌یانه، ئه‌مه سه‌ره‌ڕای هه‌ندێك هۆكاری ناوخۆیی و هه‌رێمی و نێوده‌وڵه‌تی كه بواری مانه‌وه‌ی پێداون، ده‌نا حكومرانی هه‌رێم له ئێستادا هیچ بیاونیه‌كی لۆژیكی بۆمانه‌وه‌یان نه‌ماوه .\nماوه‌ی چه‌ندین ساڵه تاكه شتێك كه بڕوای ته‌واوه‌تیم پێی هه‌بووه بۆ گۆرانكاری نه نووسین و نه‌میدیا و نه هه‌ڵبژاردن و نه‌خه‌باتی مه‌ده‌نییه، و هه‌موویان تاقیكرانه‌وه، وه ئه‌نجامه‌كه‌شیان هیچی لێ سه‌وز نه‌بوو، بۆیه تاكه چاره‌سه‌ر گۆرانكاریه‌كی ریشه‌یی جه‌ماوه‌ریه كه هێزێكی تۆكمه‌ی ناوخۆیی خاوه‌ن نفوزی سیاسی و جه‌ماوه‌ریی رێبه‌رایه‌تی بكات و ئامانجیش ته‌نها دارمانی لوتكه و ستراتیژیه‌تی ده‌سه‌ڵاتی ئێستا بێت و نه‌ك ته‌نها له ته‌نكاوه‌كانی ململانێدا كاری خۆی بكات. وه‌رن پێكه‌وه كاری نیشتیمانی له پێناو ئه‌و ئامانجه كاریگه‌ره‌دا بكه‌ین ...\nگولـلە تەقێنەكان ئازادیی ناپارێزن


بڕیارە ئەنجومەنی نوێنەرانی عێراق بۆ تاوتوێكردنی ئەنجامی هەڵبژاردنەكان كۆ ببێتەوە - اخبار العراق\nاخبار العراق » كوردى » بڕیارە ئەنجومەنی نوێنەرانی عێراق بۆ تاوتوێكردنی ئەنجامی هەڵبژاردنەكان كۆ ببێتەوە\nبڕیارە ئەنجومەنی نوێنەرانی عێراق بۆ تاوتوێكردنی ئەنجامی هەڵبژاردنەكان كۆ ببێتەوە\nپەرلەمانتارێكی كورد لە ئەنجومەنی نوێنەرانی عێراق ڕای دەگەیەنێت، بڕیارە پەرلەمانی عێراق بۆ تاوتوێكردنی ئەنجامی هەڵبژاردنەكان كۆببێتەوە.\nسیروان سیرینی، ئەندامی خولی سێیەمی ئەنجومەنی نوێنەرانی عێراق، ئەمڕۆ پێنجشەممە 17/5/2018، بە (باسنیوز)ی ڕاگەیاند: “بەشێك لەپەرلەمانتاران ئەوانەی كە جارێكی تر لەم هەڵبژاردنەدا خۆیان كاندید كردبوو و دەرنەچوبوون، یاخود تێبینیان هەبووە لە سەر ئەنجامی هەڵبژاردنەكان و ئەو تەزویراتانەی كە كراوە لە هەندێك شوێن و داوایان كردوە پەرلەمانی عێراق كۆببێتەوە و داواكەشیان ئاساییە و بڕیاردراوە رۆژی شەممەی داهاتوو 19/5/2018 پەرلەمانی عێراق كۆببێتەوە و ئێمەش بەشداری لەو كۆبوونەوە دەكەین”.\nئەو پەرلەمانتارە، ئەوەشی خستە روو، کە كۆتایی ئەم خولەی پەرلەمان هەر كاتێك دەستەی سەرۆكایەتیی پەرلەمان داوای كۆبوونەوەی بەپەلە بكات ئەوا ئاساییە.\nئاشکراشی کرد، کە ئێستا حەیدەر عەبادی، سەرۆكی ئەنجومەنی وەزیرانی عێراق، ئەنجومەنی كۆمیسیارانی كۆمیسیۆنی باڵای سەربەخۆی هەڵبژاردنەكانی عێراقی رووبەڕووی لێپێچنەوە كردووەتەوە بۆ ئەو دەنگۆیانەی كە باس لەوە دەكرێت كە كۆمیسیۆن لە هەندێك ناوچە تەزویریان كردووە.


سەرۆكێ هه‌ڤپه‌یمانى نامه‌یه‌كا پیرۆزباهیێ ئاراسته‌ى هه‌ڤسه‌رۆكێن ئێكه‌تى دكه‌ت - پرس بادینی\nHome سڵایدشۆو كوردستان هەواڵ سەرۆكێ هه‌ڤپه‌یمانى نامه‌یه‌كا پیرۆزباهیێ ئاراسته‌ى هه‌ڤسه‌رۆكێن ئێكه‌تى دكه‌ت\nسەرۆكێ هه‌ڤپه‌یمانى نامه‌یه‌كا پیرۆزباهیێ ئاراسته‌ى هه‌ڤسه‌رۆكێن ئێكه‌تى دكه‌ت\nپرس بادینی 3:04:00 PM سڵایدشۆو, كوردستان, هەواڵ,\nسه‌رۆكێ هه‌ڤپه‌یمانیا نیشتیمانى په‌یامه‌كا پیرۆزباهیێ ئاراسته‌ى هه‌ردوو هه‌ڤسه‌رۆكێن ئێكه‌تى كر، و هیڤى خۆزاتن ب ده‌ستبكاربوونا وان وه‌ك هه‌ڤسه‌رۆكێن ئێكه‌تى، ئێكڕێزیا لایه‌نێن كوردى بهێته ئارا .\nئه‌ڤروو ڕۆژا چوارشه‌مبى، ئارام قادر سه‌رۆكێ هه‌ڤپه‌یمانیا نیشتیمانى، دنامه‌یه‌كێ دا كو ئاراسته‌ى هه‌ڤسه‌رۆكێن ئێكه‌تى كریه، ئاماژه ب ئه‌وێ چه‌ندێ كریه، "بهه‌لكه‌ڤتنا هه‌لبژاردنا هه‌وه وه‌ك هه‌ڤسه‌رۆكێن ئێكه‌تى نیشتیمانى كوردستان، پیرۆزباهیێن خۆ و هه‌ڤدیدان ئاراسته دكه‌ین، و هیڤیا سه‌ركه‌ڤتنێ بۆ هه‌وه دخۆازین".\nهه‌روه‌سا سه‌رۆكێ هه‌ڤپه‌یمانى، ب هه‌لبژاردنا هه‌ردوو هه‌ڤسه‌رۆكێن ئێكه‌تى هیڤى خۆازتن، ئێكڕێزیا لایه‌نێن كوردستانى بهێته ئارا .\nئه‌ڤه دده‌مه‌كى دایه،\nدوهى ڕۆژا سێشه‌مبى، ب زۆرینه‌یا ده‌نگێن ئه‌نجومه‌نێ سه‌ركردایه‌تیا ئێكه‌تى، هه‌ر ئێك ژ بافڵ تاڵه‌بانى و لاهور شێخ جه‌نگى وه‌ك هه‌ڤسه‌رۆكێن ئێكه‌تى هاتنه هه‌لبژاردن، و په‌یڕه‌وێ ناڤخۆ ژى هاته په‌سه‌ندكرن .\nBy پرس بادینی at 3:04:00 PM


خه‌فه‌ت | Suomen Mielenterveysseura\nخه‌فه‌ت به گشتی ئاکامی له ده‌ستدانێکه: بۆ نمونه گیان له ده‌ستدانی که‌سێکی نزیک، کۆتایی هێنان به په‌یوه‌ندیه‌ک یان له ده‌ستدانی جێگه‌ی کار. خه‌فه‌ت ئه‌زموونێکی شه‌خسیه‌و هه‌موو که‌سێک مافی هه‌یه به شێوه‌ی خۆی خه‌فه‌ت بخوات. ڕه‌نگه له ڕوانگه‌ی که‌سێکه‌وه له ده‌ستدانێک بچووک بێت، به‌ڵام بۆ که‌سێکی تر جێگه‌ی خه‌فه‌تێکی گه‌وره بێت. ئه‌وانه‌ی کاریگه‌ری له‌سه‌ر خه‌فه‌ت داده‌نێن، بریتیین بۆ نمونه له که‌سایه‌تی مرۆڤه‌که‌و ئه‌گه‌ری له‌ده‌ستانه‌کانی پێشووی، شکڵێ ئه‌و له ده‌ستدانه بوه‌ته مایه‌ی خه‌فه‌ت له‌گه‌ڵ ئه‌و هاوپشتیه‌ی له پڕۆسه‌ی خه‌فه‌ته‌که‌دا وه‌رده‌گیرێت.\nهه‌ندێ جار چاوه‌ڕوانی له مرۆڤ ده‌کرێت که به‌شێوه‌یه‌کی دیاریکراو، بۆ نمونه له پرسه‌دا به گریان یان به قسه‌کردن له‌سه‌ر ڕووداوه‌که، خه‌فه‌ته‌که‌یان ده‌ربڕن. به‌ڵام شێوه‌کانی خه‌فه‌ت به پێی تاکه، بۆ نمونه هه‌موو که‌سێک ناتوانێت یان نایه‌وێت له به‌رچاوی که‌سانی تردا خه‌فه‌ته‌که‌ی ده‌ربڕێت. ڕه‌نگه هه‌ندێ که‌س به چالاکیه‌ک خه‌فه‌ته‌که‌یان هه‌ڵڕێژن. ڕه‌نگه هه‌ندێ که‌س هێشتا بێ تاقه‌ت بن‌و له شۆکدابن، کاتێک که‌سانێکی تر خه‌ریکی مامه‌ڵه‌کردنی ڕووداوه‌که‌ن. به‌رنامه دانان بۆ خه‌فه‌ت ڕه‌نگه ببێته مایه‌ی دڵته‌نگی. له خراپترین کاتدا ئه‌و که‌سه‌ی له‌ده‌ستدانه‌که‌ی لێ قه‌وماوه، بیری ده‌چێته‌وه که هه‌روه‌ها ئه‌و مافی هه‌یه هه‌ست به خۆشیش بکات له ساته خۆشه‌کانی ژیاندا. ئه‌و که‌سه‌ی خه‌فه‌ته‌که‌ی هه‌یه، مامه‌ڵه‌ی ڕووداوه‌که بۆ خۆی ده‌کات، نه‌ک له پێناو که‌سانی تردا.\nهه‌ندێ هه‌ستی جیاواز په‌یوه‌ندیان به خه‌فه‌ته‌وه هه‌یه: بیرکردنێکی بێ ئه‌ندازه زۆر، حه‌زکردن به قه‌ده‌غه‌کردنی ڕووداوه‌که، هه‌ست کردن به ڕه‌فزکردن، نا سه‌لامه‌تی، بێ نرخی، دڵته‌نگی، تاوانباری‌و تووڕه‌یی. هه‌روه‌ها ڕه‌نگه جه‌سته‌ش کاردانه‌وه‌ی به‌رامبه‌ر به خه‌فه‌ت هه‌بێت: سه‌رئێشه‌و نیشانه‌کانی سک، له بیر چوونەوەی پچرپچڕ، ماندوێتی، ڕەقبوونی ماسولکه‌کان بۆ نمونە نیشانەکانی گرفتی پانیک. خه‌یاڵی جۆراوجۆر ئیمکانی هەیە لە ئاکامی قەیرانی تڕاومادا. بۆ نمونە ڕەنگە یەکێک پێی وابێت کە لە شوێنێک گوێبیستی دەنگی کەسی مردوە.\nزۆر جار هەست‌و بیرۆکە خەفەتەکان بە شەپۆل دێن، ڕۆژێک قورسترە لە ڕۆژێکی تر. بە گشتی وردە وردە هەستەکان یەکسان دەبنەوەو لەگەڵ لە دەستچووەکەدا دەتوانرێت ژیان بەردەوام بێت. ڕەنگە هەندێ جار خەفەت درێژبێتەوە بگۆڕێت بە خەمۆکی، بە تایبەتی لەو کاتەدا یارمەتی کەسانی شارەزا ڕەنگە سوود بەخشبێت.\nهەندێ جیرۆک لەو بارەوە بخوێنەوە: خەفەت لەسەر دڵ دەمێنێتەوە\nڕێگەچارەکان بۆ دەربازبوون لە خەفەت\nله خواره‌وه چه‌ند ڕێگه‌چاره‌یه‌کی جیاوازی ده‌ربازبوون خراوه‌ته ڕوو، که خه‌ڵکی به کاری ده‌هێنن له کاتی خه‌فه‌تدا:\nزانیاری به ده‌ستهێنان ده‌رباره‌ی ڕووداوه‌که‌و خستنه هه‌یکه‌لیانه‌وه به گشتی\nهه‌ندێ که‌س خه‌فه‌ته‌که‌یان به‌و شێوه‌یه ده‌خۆن، که زانیاری ده‌رباره‌ی ڕووداوه‌که به ده‌ست بهێنن. ئه‌وان هه‌وڵ ده‌ده‌ن که فراوانترین وێنه له‌سه‌ر ڕووداوه‌که به ده‌ست بهێنن‌و باشتر لێی تێبگه‌ن. خستنه هه‌یکه‌لی به گشتی‌و زانیاری پێویست ده‌رباره‌ی ڕووداوه‌که، یارمه‌تیان ده‌دات بۆ شیکردنه‌وه‌ی خه‌فه‌ته‌که‌یان‌و بارودۆخی گۆڕاوی ژیانیان.\nباشتر وایه له‌بیرت بێت، که گرنگه منداڵ زانیاری پێویست ده‌رباره‌ی ڕووداوه‌که به ده‌ست بهێنێت، بۆ ئه‌وه‌ی پێویست نه‌کات منداڵه‌که له مێشکی خۆیدا له‌سه‌ر چۆنێتی ڕووداوه‌که شت دروست بکات. به‌ڵام باش وایه که له کاتی دانانی زانیاریه‌که به منداڵه‌که، قۆناغی گه‌شه‌کردنه‌که‌ی له به‌ر چاو بگریت. ده‌رباره‌ی خه‌فه‌تی منداڵ زیاتر بخوێنه‌وه.\nپه‌نابردن بۆ که‌سانی تر\nزۆر که‌س هاوپشتی وه‌رده‌گرن کاتێک سه‌ر به گروپێک یان کۆمه‌ڵێکن، ئه‌زموونه‌کان باس ده‌که‌ن‌و له گروپه‌که‌دا کار ده‌که‌ن. به درێژایی مێژوو مرۆڤ به هێزی هه‌موو کۆمه‌ڵه‌که‌ی مامه‌ڵه‌ی خه‌فه‌تی کردوه. به ده‌ستهێنانی کۆمه‌کی کۆمه‌ڵایه‌تی‌و قسه‌کردن له‌سه‌ر ڕووداوه‌که بۆ هه‌موو که‌سێک که خه‌فه‌ت ده‌خوات گرنگه. به جیا له که‌سانی نزیک، ده‌توانیت کۆمه‌کی کۆمه‌ڵایه‌تی بۆ نمونه له ڕێگای کاری گروپی هاوتاوه به ده‌ست بهێنیت.\nمامه‌ڵه‌کردنی هه‌سته‌کان‌و سوود وه‌رگرتن له داهێنانی چاره‌سه‌ره‌کان\nبه‌یانکردنی هه‌سته‌کان به شێوه‌ی جیاواز، ڕه‌نگه یارمه‌تی بدات له گونجاندن له‌گه‌ڵ له ده‌ستدانه‌که‌دا. به جیا له قسه‌کردن له‌سه‌ر هه‌سته‌کان، بۆ نمونه نووسین، وێنه کێشان، سه‌ما‌و گوێگرتن له مۆسیقا، ڕه‌نگه مامه‌ڵه‌کردنی خه‌فه‌ت به‌رێته پێشه‌وه. خواستی مامه‌ڵه‌کردنی هه‌ستی سه‌خت‌و ترسناکیش، ڕه‌نگه ببێته مایه‌ی گه‌ڕاندنه‌وه‌ی هێز.\nهه‌ست کردن به تووڕه‌یی له کاتی خه‌فه‌تدا، زۆر ئاساییه، به‌ڵام قسه‌کردن له‌سه‌ری بۆ زۆر که‌س سه‌خته. له‌سه‌ر بیرۆکه‌و هه‌ستی تووڕه‌ی، باش وایه که قسه‌بکرێت یان هه‌وڵ بدرێت به شیوه‌یه‌کی تر مامه‌ڵه‌ی بکرێت، که به لای خۆته‌وه گونجاوه. ئه‌گه‌ر هه‌وڵ بدرێت که هه‌ستێک له خۆدا قه‌ده‌غه بکرێت، ڕه‌نگا پاش ماوه‌یه‌کی درێژ دووباره سه‌رهه‌ڵبده‌نه‌وه یان وه‌کو تر چاکبوونه‌وه خاو بکاته‌وه.\nسوود وه‌رگرتن له ئاین‌و جیهانبینی خۆت\nڕه‌نگه ئه‌گه‌ری په‌نا بردن بۆ جیهانبینی یان بۆ ئاین، ئومێد بڕوێنێته‌وه، باوه‌ڕ به ژیان بگه‌ڕێته‌وه‌و نرخی ژیان دووباره بێته‌وه یاد.\nباری فیزیکی‌و کاریگه‌ری چالاکی، ڕه‌نگه ئه‌و سترێسه که‌م بکاته‌وه که له ڕێگه‌ی خه‌فه‌ته‌وه دروست بووه. وه‌رزش، وه‌کو ڕاکردن یان کاروباری ناو باخچە، به جیا له‌وه خۆشی دێنن، ڕه‌نگه به هۆی چالاکی هۆڕمۆنه‌کان، هه‌روه‌ها بیرکردنه‌وه‌ش بۆ ماوه‌یک له‌سه‌ر خه‌فه‌ت لابه‌رێت. خواردن‌و نووستنی پێویست هه‌میشه گرنگن له باری تواناوه.\nئه‌نجامدانی بۆنه‌کان (Rituaali, ritual)\nبۆنه جیاوازه‌کان یارمه‌تی ده‌ده‌ن بۆ مامه‌ڵه‌کردنی خه‌فه‌ت. بۆ نمونه له مردندا، بۆ زۆرێک له ئێمه به‌شداری کردن له پرسه‌دا گرنگه.\nداواکردنی یارمه‌تی که‌سانی شاره‌زا\nباش وایه که له کاتی پێویستدا، داوای یارمه‌تی له که‌سانی شاره‌زا، بۆ نمونه کارمه‌ندانی قه‌یران، بکرێت.\nمامه‌ڵه‌کردنی خه‌فه‌تی نوێ\nلێکدانه‌وه‌ی ئه‌وه‌ی که چۆن پاش له ده‌ستدانێکی گه‌وره، به باشترین شیوه چاکبوونه‌وه سه‌رکه‌وتوو ده‌بێت، به درێژایی مێژوو گۆراوه. له 1900ه کاندا ئه‌و ئاراسته‌یه به‌هێز بوو، که ئامانجی خه‌فه‌ت ئه‌وه‌یه هه‌سته‌کانی به‌رامبه‌ر به که‌سی مردوو بپچڕێنێت. بیرۆکه‌که ئه‌وه‌بوو، که گرێی هه‌سته‌کان ده‌پچڕێن، ده‌توانین بۆ جیگه‌یه‌کی تری ببه‌ستین. واته ئامانج ئه‌وه بوو که له مردووه‌که دوور خۆت ڕاگریت‌و وه‌ک بڵێی مێژوو له بیر بکه‌یت، بۆ ئه‌وه‌ی ژیان درێژه‌ی هه‌بێت.\nبه‌ڵام دواتر هه‌ستکرا که کاتێک مرۆڤ خه‌فه‌ت ده‌خوات به‌و شیوه‌یه کار ناکات. بۆ نمونه ئاماژه به‌وه کراوه که ئه‌و که‌سانه‌ی دایک‌و باوکیان له ده‌ست داوه، به په‌رۆشن بۆ یادگاریه‌کانی دایک‌و باوکیان، بۆ نمونه به خه‌و بینین، هه‌ڵگرتنی که‌ل‌و په‌لی ئه‌وان، حه‌زکردن به سه‌ردانی گۆڕه‌کانیان‌و به هه‌موو شێوه‌یه‌کی تر بیرکردنه‌وه‌ی زۆر به دایک‌و باوکی مردویانه‌وه. هه‌روه‌ها زۆر جار منداڵه‌کان بیرده‌که‌نه‌وه که دایک یان باوکی مردوویان به شێوه‌یه‌ک ئاماده‌یه له ژیانیانداو ته‌مه‌شایان ده‌که‌ن، که چیان لێ دێت.\nکاتێک ڕێگه ئه‌ده‌ین که به که‌سه‌کان یادگاری دایک‌و باوکیان له دڵیاندا هه‌ڵگرن، له بری سه‌ختی خه‌فه‌ت، له ده‌ستدانه‌که ده‌گۆڕێت بۆ به‌شێک له چیرۆکی ژیانی منداڵی‌و زیاتر قووڵی ده‌کاته‌وه. هه‌روه‌ها زۆر جاریش دایک‌و باوکێک که منداڵه‌که‌یان له ده‌ستداوه، به هه‌مان شێوه کار ده‌که‌ن. ئه‌گه‌رچی منداڵه مردووه‌که ته‌نها منداڵی خێزانه‌که‌ش بووبێت، ئه‌وان له ناخه‌وه هه‌ر هه‌ست ده‌که‌ن که دایک‌و باوکن‌و یادگاری منداڵه‌که له‌گه‌ڵ خۆیاندا ده‌هینن‌و ده‌به‌ن. له ئێستادا وا بیر ده‌کرێته‌وه، که گرێی هه‌سته‌کان بۆ که‌سی مردوو پێویست ناکات بپچڕێندریت، چونکه له هه‌موو حاڵه‌تێکدا به‌رده‌وام ده‌بن.\nئه‌و مرۆڤانه‌ی که تووشی ئه‌زموونی له ده‌ستدانی گه‌وره بوون، به گشتی هه‌ستیان کردوه که یادگاری که‌سی مردوو قه‌ت بزر نابێت. به‌ڵکو ته‌نها شێوه‌که‌ی ده‌گۆڕێت، که له‌گه‌ڵ خه‌فه‌تدا ده‌توانێت بژی. ڕه‌نگه هه‌ندێ جار هه‌ستی بیرکردن پاش چه‌ند ساڵیش به به‌هێزی بێت، بۆ نمونه له ساڵڕۆژی له دایکبووندا، کۆچکردندا یان ڕۆژی ئاهه‌نگدا.\nپرسیاره‌کانی که‌سانی تر،"خه‌فه‌ته‌که‌ت تێپه‌ڕاندوه؟"، ڕه‌نگه سه‌یرو سه‌مه‌ره‌و فه‌رامۆشکار هه‌ستی پێ بکرێت، ئه‌گه‌ر تێپه‌ڕاندنی خه‌فه‌ت به مانای بیرچوونه‌وه‌ی که‌سی مردوو لێی حاڵی بیت. درێژه‌دان به ژیان به مانای له بیرکردنی که‌سی نزیکی مردوو نایه‌ت. له خه‌فه‌تدا ده‌توانیت به شێوه‌یه‌ک باش بیته‌وه، که که‌سی مردوو به گه‌رمیه‌وه له بیربێت.\nخه‌فه‌تی تڕاوماتیکی ساده‌ترین ئاکامی گیان له ده‌ستدانی له پڕی یان گیان له‌ده‌ستدانی توندوتیژانه‌ی که‌سێکی نزیکه. بۆ نمونه که‌سانێک که که‌سێکی نزیکیان خۆکوژی کردوه، به گشتی ده‌که‌ونه خه‌فه‌تی تڕاوماتیکه‌وه، چونکه ڕووداوه‌که خۆی له خۆیدا دڵته‌زێنه.\nئه‌و شتانه‌ی په‌یوه‌ندی به خه‌فه‌تی تڕاوماتیکه‌وه هه‌یه بریتیین له: یاده‌وه‌ری به‌هێز‌و ناخۆشی که‌سی مردوو، سه‌خته ڕووداوه‌که وه‌ک ڕاستیه‌ک قبوڵ بکه‌یت، سه‌خته باوه‌ڕ بکه‌یت که ژیان درێژه‌ی هه‌بێت به بێ مردووه‌که‌و هه‌ستی تێکچوون. شتی تریش که هه‌ر په‌یوه‌ندی به خه‌فه‌تی تڕاوماتیکه‌وه هه‌یه، بۆ نمونه بریتیین له هه‌ستکردن به بێ نرخی ژیان، هه‌موو ئه‌و شتانه‌ی مردووه‌که‌ت بیر ده‌خه‌نه‌وه، وه‌ک هه‌ندێ جێگه‌ی دیاریکراو، خۆپاراستن له بیرکردنه‌وه‌و هه‌سته‌کان یان هه‌ستکردن به‌وه‌ی که به‌شێک له خۆت مردووه. ڕه‌نگه هه‌ندێ جار نه‌بوونی کاردناوه‌ی هه‌سته‌کان، په‌یامی خه‌فه‌تی تڕاوماتیک بێت. ڕه‌نگه خه‌فه‌تی تڕاوماتیک هه‌روه‌ها بگاته خه‌مۆکی.\nباشبوونه‌وه له خه‌فه‌تی تڕاوماتیکی\nباش وایه ئه‌و که‌سه‌ی مه‌ینه‌تی خه‌فه‌تی تڕاوماتیک ده‌چێژێت، بتوانێت ده‌رباره‌ی ڕووداوه‌که قسه بکات‌و دووباره‌ی بکاته‌وه. قسه‌کردن یارمه‌تی ده‌دات بۆ تێگه‌شتن له ڕاستی ڕووداوه‌که‌و کردنی به به‌شێک له چیرۆکی ژیانی خۆی. که‌سانێک که ڕووبه‌ڕووی حاڵه‌تی زۆر دڵته‌زێن بوونه‌ته‌وه، وه‌ک بڵێی خۆیان له ڕووداوه‌که بترازێنن، مێشکیان ناتوانێت ئه‌و شته قبوڵ بکات. ڕه‌نگه مرۆڤ هه‌ستکردن به دوورڕاگری زۆرو له هه‌مان کاتیشدا مه‌ینه‌ت بچیژێت.\nبه گشتی که‌سێک که له خه‌فه‌تی تڕاوماتیکدایه، پێویسته کار له‌سه‌ر ڕووداوه تڕاوماتیه‌که بکات له پێش ئه‌وه‌ی خه‌فه‌ته‌که به فراوانی ده‌ست پێبکات. کاتێک که به پێی پێویست مامه‌ڵه‌ی ڕووداوه‌که کراوه که بووه‌ته مایه‌ی له ده‌ستدانه‌که، خه‌فه‌ته تڕاوماتیکه‌که ده‌بێته خه‌فه‌تێکی ئاسایی، واته که‌سه‌که ده‌رفه‌تی هه‌یه که له‌گه‌ڵ ده‌وروپشتێکی نوێدا بگونجێت، به دوای یادگاری دڵدانه‌وه‌ی که‌سی مردوودا بگه‌ڕێ‌و چیتر ڕووداوه‌که به‌رده‌وام له مێشکدا نییه. ورده ورده ڕووداوه‌که ده‌گۆڕێت بۆ به‌شێک له چیرۆکی ژیانی خۆی‌و مرۆڤ ده‌توانێت جارێکی تر ئاراسته‌ی ئاینده بێت.\nجیاوازیه‌کانی نێوان کاری خه‌فه‌ت‌و کاری تڕاوما\nبه‌رده‌وام ئه‌و شتانه‌ی ڕووداوه دڵته‌زێنه‌که دێنه مێشکه‌وه.\nبیرکردنه‌وه له‌و که‌سه‌ی له ده‌ستچووه.\nخۆمان ده‌پارێزین له‌و شتانه‌ی په‌یوه‌نده‌یان به هه‌ل‌و مه‌رج‌و بابه‌تی ڕووداوه‌که‌وه هه‌یه.\nبه دوای یادگاری دڵدانه‌وه‌دا ده‌گه‌ڕێین.\nقسه‌کردن له‌سه‌ر ڕووداوه‌که سه‌خته.\nحه‌ز ده‌که‌ین باسی که‌سه له ده‌ستچووه‌که بکه‌ین.\nدڵته‌نگی، ترس، خه‌مۆکی.\nخه‌فه‌ت، بیرکردن، خه‌مۆکی.\nخه‌وی ناخۆش، هه‌ست کردن به دووباره بوونه‌وه‌ی ساته دڵته‌زێنه‌کان.\nخه‌وی سه‌بوری به‌خش به که‌سی له ده‌ستچووه‌وه.\nکاری تراوما له پێش کاری خه‌فه‌ته‌وه‌یه\nڕه‌نگه ئه‌و که‌سه‌ی مه‌ینه‌تی خه‌فه‌تی تڕاوماتیکی ده‌چێژێت، پێویستی به یارمه‌تی که‌سی شاره‌زا هه‌بێت. له ڕێگه‌ی سۆسیال‌و ته‌ندروستی شاره‌وانیه‌که‌ته‌وه یان ناوه‌ندی قه‌یرانه‌وه، ده‌توانیت کات لای کارمه‌ندی قه‌یران بگریت. به پێی شێوه‌ی له ده‌ستدانه‌که، ده‌توانیت هه‌روه‌ها کاری گروپی هاوتا یان کۆرسی باشبوونه‌وه بدۆزیته‌وه، که به شداریکرددنت ده‌توانیت مامه‌ڵه‌ی خه‌فه‌ته‌که‌ت له گروپدا بکه‌یت. زیاتر ده‌رباره‌ی قه‌یرانه‌کانی تراوماتیک بخوێنه‌وه.\nگرنگه که منداڵ پێکه‌وه له‌گه‌ڵ خێزانه‌که‌دا بتوانیت خه‌فه‌ت بخوات. باش وایه که بۆ منداڵه‌که ڕووداوه‌که‌ی بۆته مایه‌ی خه‌فه‌ت به دروستی بۆی باس بکرێت، به‌ڵام پێویسته قۆناغی گه‌شه‌ی منداڵه‌که له به‌رچاو بگیرێت. ئه‌گه‌ر منداڵه‌که دڵنیا نییه که چی ڕوویداوه، ڕه‌نگه ئه‌و به خه‌یاڵی خۆی له مێشکیدا بۆشاییه‌کان پڕ بکاته‌وه. ئه‌گه‌ر بۆ نمونه ده‌چن بۆ ته‌ماشای که‌سه نزیکه مردوه‌که‌و منداڵه‌که ده‌یه‌وێت له‌گه‌ڵتان بێت، باش وایه که ڕێگه‌ی پێ بدرێت به‌شدار بێت. بینینی مردوو هه‌روه‌ها تێگه‌شتنی منداڵه‌که‌ش ئاسانتر ده‌کات، که که‌سه نزیکه‌که بۆ کۆتایی نامێنێت. به هه‌مان شێوه به‌شداریکردن له سه‌رقه‌برانیشدا بۆ منداڵه‌که گرنگه.\nڕه‌نگه منداڵه‌که بۆی قورس بێت وشه بۆ خه‌فه‌ته‌که بدۆزێته‌وه. به‌ڵام قسه‌کردن له‌گه‌ڵ منداڵه‌که‌دا ده‌رباره‌ی که‌سه مردوه‌که‌و هه‌سته‌کانی که بوونه‌ته مایه‌ی خه‌فه‌ت گرنگه، بۆیه باش وایه که که‌سی گه‌وره له‌گه‌ڵ منداڵه‌که‌دا قسه بکات ده‌رباره‌ی ڕووداوه‌که. ئه‌گه‌ر منداڵه‌که گوێبیستی ببێت که مه‌سه‌له چییه (چی ڕوویداوه)، به ئاسانی تێگه‌شتنی هه‌ڵه‌ی لا دروست نابێت. بۆ نمونه منداڵانی ته‌مه‌نی یاریکردن، ڕه‌نگه پێی وابێت بتوانێت به بیرکردنه‌وه‌ی کاریگه‌ری له‌سه‌ر جیهان دابنێت. ڕه‌نگه ئه‌مه ببێته ئاکامی ئه‌وه‌ی، که منداڵه‌که خه‌یاڵ بکات که ئه‌م (منداڵه‌که) بۆته مایه‌ی مردنی که‌سه‌که.\nله پاڵ قسه‌کردندا، ڕه‌نگه منداڵه‌که پێویستی به شێوه‌ی کۆنکرێتیبش بێت بۆ کارکردن له‌سه‌ر خه‌فه‌ته‌که. بۆ نمونه ده‌کرێت له‌گه‌ڵ منداڵه‌که‌دا وێنه بکێشن، گوێ له مۆسیقا بگرن یان ته‌ماشای وێنه‌ی که‌سه مردووه‌که بکه‌ن. هه‌روه‌ها منداڵان عاده‌تیانه مامه‌ڵه‌ی مردن بکه‌ن له یاریکردنیاندا. له ڕوانگه‌ی که‌سی گه‌وره‌وه ئه‌وه گرنگه، که له جاران زیاتر کات بدات به منداڵه‌که‌و له نزیکی بێت. به گشتی منداڵان به ده‌ست پیاهێنان ئارام ده‌بنه‌وه، بۆیه باش وایه که له جاران زیاتر منداڵه‌که بکه‌یته باوه‌ش‌و باوه‌شی پێدا بکه‌یت.\nڕه‌نگه منداڵان پرسیاری زۆر بکه‌ن ده‌رباره‌ی خه‌فه‌ت‌و مردن. ئه‌گه‌ر پرسیاره‌کانی منداڵه‌که بووه مایه‌ی گریانی که‌سی گه‌وره، پێویسته بۆی شی بکه‌یته‌وه، که بۆچی ده‌گریت. له‌وانه‌یه منداڵه‌که بترسێت که ئازاری ده‌روونی که‌سه گه‌وره‌که بدات‌و چیتر نه‌وێرێت پرسیار بکات، که یارمه‌تی منداڵه‌که بدات بۆ مامه‌ڵه‌کردنی خه‌فه‌ته‌که. پیویست ناکات له گریان بترسیت له به‌رچاوی منداڵه‌که‌دا، ئه‌و کاته منداڵه‌که تێده‌گات، که ده‌توانێت بیری که‌سه مردووه‌که بکات.\nهه‌موو که‌سێک، واته منداڵانیش توانایان هه‌یه، که له ئه‌زموونی زۆر قورسیش ڕزگاریان بێت. ئه‌وانه‌ی یارمه‌تی چاکبوونه‌وه ده‌ده‌ن بۆ نمونه برتیین له پشتیوانی که‌سانی نزیک، وه‌ک هاوڕێیان، که‌س‌و کارو دایک‌و باوک، ڕێگه‌دان به به‌یان کردنی خه‌فه‌ته‌که‌ی، کاری گروپی هاوتا یان یارمه‌تی که‌سانی شاره‌زا، وه‌ک به‌شداری کردن له گروپی خه‌فه‌ت‌و زانیاری وه‌رگرتن ده‌رباره‌ی ئاسایی کاردانه‌وه‌ی خه‌فه‌ت. بۆ نمونه ناوه‌ندی قه‌یرانی SOS بۆ ئه‌و منداڵانای که‌سی نزیکیان له ده‌ستداوه، چالاکی گروپ ڕێکده‌خات. هه‌روه‌ها له چه‌ند ناو‌چه‌ی تریش چالاکی هاوشێوه هه‌یه. هه‌روه‌ها منداڵانیش وه‌ک گه‌وره‌ساڵان هه‌مان هه‌ڵسوکه‌وتی ده‌ربازبوونیان هه‌یه، واته بۆ نمونه خه‌فه‌ته‌که‌یان به چالاکیه‌ک هه‌ڵده‌ڕێژن، له مێشکیاندا مامه‌ڵه‌ی ده‌که‌ن‌و هتد.\nخه‌فه‌تی منداڵ تا کوێ ده‌ڕوات\nخێزانه‌که بۆ هه‌میشه ده‌گۆڕێت\nبۆ منداڵه‌که کاریگه‌ری جیاوازی ده‌بێت، ئه‌گه‌ر که‌سی مردووی ئه‌ندامی خێزانه‌که خوشک‌و برا بێت یان دایک‌و باوک بێت. به‌ڵام هه‌میشه له ده‌ستدانی ئه‌ندامی خێزان ده‌بێته مایه‌ی ئه‌و هه‌سته‌ی، که چیتر هه‌موو خێزانه‌که پێکه‌وه نییه.\nله ده‌ست دانی خوشک یان برا\nله ئێستادا خێزانه‌کان بچووکن‌و ڕه‌نگه له ده‌ستدانی خوشک یان برا، ڕه‌نگه ببێته ئه‌وه‌ی منداڵه‌که به ته‌نها منداڵی خێزانه‌که بمێنێته‌وه. به‌ڵام به گشتی منداڵانێک که خوشک یان برایان له ده‌ستداوه، به شێوه‌یه‌کی چه‌سپیو په‌یوه‌ندی له‌گه‌ڵ خوشک یان برا مردوه‌که ڕاده‌گرێت. بۆ نمونه له مێشکیاندا قسه بۆ مردووه‌که ده‌که‌ن‌و له هه‌مان کاتدا ئه‌و شتانه‌ی ڕوویانداوه بۆ خۆیانی باس ده‌که‌ن، وه‌ک که ڕه‌نگه هیشتا له ژیاندا خوشک‌و برایه‌تیان دروست بکردایه. گرنگه که منداڵه‌که بتوانێت له‌گه‌ڵ دایک‌و باوکیدا خوشک یان برا مردووه‌که‌ی له یاد بێت، بۆ نمونه له ڕێگه‌ی ته‌ماشاکردنی وێنه‌کانه‌وه.\nگیان له ده‌ستدانی خوشک یان برا کاریگه‌ری له‌سه‌ر په‌یوه‌ندی نیوان دایک‌و باوک‌و منداڵه‌که یان منداڵه‌کان داده‌نێت. بارودۆخی سه‌ختی ژیان‌و خه‌فه‌تی گه‌وره، به شێوه‌یه‌کی سروشتی کاریگه‌ری له‌سه‌ر توانای دایک‌و باوک داده‌نێت. به‌ڵام بۆ منداڵ خه‌فه‌ت‌و دڵخۆشی به گشتی ئاڵوگۆڕ ده‌که‌ن‌و گرنگه که دایک‌و باوک هه‌وڵ بده‌ن که هه‌روه‌ها له ساته خۆشه‌کانی منداڵه‌که‌دا به‌شدار بن. ئه‌گه‌ر دایک‌و باوکه‌که بتوانن له خه‌فه‌ته‌که‌دا هاوپشتی یه‌کتری‌و منداڵه‌که بن، یارمه‌تی ده‌دات بۆ ده‌ربازبوون له ڕووداوه‌که.\nگیان له ده‌ستدانی دایک یان باوک\nگیان له ده‌ستدانی دایک یان باوک، هه‌موو ئه‌ندامێکی خێزانه‌که ده‌گۆڕێت‌و به‌م شێوه‌یه‌ش هه‌موو خیزانه‌که به گشتی. ڕه‌نگه زۆری پێبچێت تا ڕوتین‌و ڕۆڵی خیزانه‌که ته‌رازوو بێته‌وه. ئه‌گه‌ر له دایک‌و باوکه‌که یه‌کێکیان گیانیان له ده‌ستدا، به گشتی منداڵه‌که ده‌ترسێت که ئه‌وی تریش له ده‌ست بدات. ترسه‌که ڕه‌نگه له ڕێگه‌ی پاسه‌وانی دایک یان باوکه‌که یان که‌سێکی تر بێت یان منداڵه‌که ده‌ترسێت به ته‌نها کات به‌سه‌ر به‌رێت. ئه‌و دڵته‌نگیه‌ی به‌سه‌ر منداله‌که‌دا دێت، به جیا له گریان، ده‌کرێت هه‌روه‌ها له تووڕه‌ی‌و سه‌رنه‌که‌وتن له قوتابخانه‌دا بۆ ماوه‌یه‌ک.\nکه‌سانی نزیکی منداڵه‌که ده‌توانن هه‌وڵ بده‌ن یارمه‌تی منداڵه‌که بده‌ن به قسه‌کردن ده‌رباره‌ی ڕووداوه‌که له‌گه‌ڵ منداڵه‌که‌دا، پێکه‌وه یادی دایک یان باوکه مردووه‌که بکه‌نه‌وه‌و کاری کۆنکرێتی بکه‌ن، وه‌ک وێنه کێشان‌و یاری کردن. گروپی خه‌فه‌ت، که تێیدا منداڵ ده‌توانێت مامه‌ڵه‌ی خه‌فه‌ته‌که‌ی بکا‌ت له‌گه‌ڵ منداڵانی هاوته‌مه‌نی خۆی که له هه‌مان بارودۆخدان، زۆر جار یارمه‌تی به‌خشه. ئەگەر گیان لە دەستدانەکە بە شێوەیەکی زۆر تایبەت تراوماتیک بووە، بۆ نمونە منداڵەکە خۆی ڕووداوەکەی بینی یان دایك یان باوکی بە مردووی دۆزیەوە یان وەکوتر خەفەتکە هەر بە بەهیزی بەردەوام دەبێت، ڕەنگە پەنابردن بۆ گروپی خەفەت سوودبەخشێکی تایبەت بێت.\nهەروەها ڕێگای منداڵیش لە خەفەتەوە بۆ ڕزگاربوون بریتییە لە گونجاندن لەگەڵ گۆڕانکاریەکەدا. بە هاوپشتی کەسانی نزیک‌و کەسانی ترو بە پێی تێپەڕبوونی کات، منداڵەکە دەتوانێت مامەڵەی ڕووداوەکە بکات، بیر لە کاریگەریەکانی بکاتەوە بۆ سەر خۆی‌و بیکاتە بەشێک لە چیرۆکی ژیانی خۆی. بیرکردنەوە لە کەسی مردوو بە گشتی بەشێکی گرنگی دەربازبوونە. لە ڕێگای یادگارەکانەوە، منداڵەکە ئەو وێنەیەی بۆ دروست دەبێت، کە دایک یان باوک کە گیانی لە دەستداوە، لە ژیاندا چۆن بوو. بە پێی تێپەڕبوونی کات، منداڵەکە دەتوانێت بە یارمەتی ئەم وێنەیە بیر لە پەیوەندی دایک یان باوکی بکاتەوە، کە گیانی لە دەست داوە.\nمنداڵەکە دووچاری ڕووبەڕووبوونەوەی برینی ژیان بۆتەوە\nبه گشتی ڵه ژیانی منداڵی‌و سه‌ره‌تای لاوێتیدا، هه‌ستی بریندارنه‌بوون ده‌گرێته خۆ. ئه‌گه‌ر منداڵه‌که که‌سێکی نزیکی له ده‌ست بدات، وه‌ک بڵێی له کاتێکی زۆر زوودا مردن زۆر نزیکی ده‌بێته‌وه. گیان له ده‌ستدانی که‌سێکی نزیک، ڕه‌نگه ببێته مایه‌ی بیرکردنه‌وه‌ی ، که ڕه‌نگه ئه‌ویش گیان له ده‌ست بدات. ڕه‌نگه ئه‌ندامانی تری خێزانه‌که‌ش به شێوه‌یه‌کی زیاده ڕۆیی هه‌ڵسوکه‌وتی خۆ پاریزانه بکه‌ن له هه‌ل‌و مه‌رجێکدا، که که‌سێک له خێزانه‌که‌دا گیانی له ده‌ست داوه.\nله ده‌ستدانی که‌سێکی نزیک، ڕه‌نگه هه‌روه‌ها کاریگه‌ری فیزیکیش له‌سه‌ر منداڵه‌که دانێت. ڕه‌نگه منداڵه‌که زیاتر له‌جاران پێی وابێت نه‌خۆشه یان وه‌کو جاران ساغ نییه. ئه‌و منداڵانه‌ی یان لاوانه‌ی که که‌سێکی نزیکیان له ده‌ستداوه، به گشتی له ڕووی ده‌روونیه‌وه خێراتر گه‌شه دکه‌ن. ڕه‌نگه ئه‌وان خۆشیان هه‌روه‌ها هه‌ست بکه‌ن که له هاوته‌مه‌نه‌کانی خۆیان به‌هێزترن، به هۆی ئه‌زموونی خه‌فه‌ته‌وه‌و هه‌روه‌ها زیاتر درک به که‌سانی نزیکیان ده‌که‌ن.\nهه‌ندێ جار منداڵ که که‌سێکی نزیکی له ده‌ستده‌دات، له ئه‌نجامی دڵته‌زێنیدا وه‌ک گه‌وره‌ساڵان هه‌ستی نا دروستی خۆ به تاوانبار زانینی بۆ دروست ده‌بێت. منداڵه‌که وا بیر ده‌کاته‌وه، که چیتر ئه‌و مافی نییه دڵخۆش‌و به‌خته‌وه‌ر بێت. ئه‌رکی گه‌وره‌ساڵ ئه‌وه‌یه، که کاتی دڵخۆشی منداڵه‌که په‌سه‌ند بکات‌و هه‌وڵ بدات به‌شدار بێت له‌گه‌ڵیدا به یاریکردن یان پێکه‌نین‌و هه‌روه‌ها بۆی باس بکات، که هه‌موو که‌سێک مافی هه‌یه هه‌ست به خۆشی‌و به‌خته‌وه‌ری بکات، کاتێک ده‌رفه‌تی هه‌یه، ئه‌گه‌ر ڕووداوێکی ناخۆشیش ڕوویدابێت.\nڕه‌نگه مندالانی بچوک وابزانن که مرۆڤ به خه‌یاڵی خۆی ده‌توانیت ببێته مایه‌ی مردنی که‌سێکی تر: "خوشکه بچووکه‌که‌م گه‌مژه‌یه‌و ئومێد ده‌که‌م که هه‌ر نه‌بوایه..." گرنگه بۆ منداڵانی بچوک باس بکرێت، که به‌چی‌و بۆچی که‌سی نزیک گیانی له ده‌ستدا‌و که که‌سانی تر هیچ ده‌سه‌ڵاتێکیان نه‌بوو.\nقورسایی له‌سه‌ر بیرکردنه‌وه\nهه‌روه‌ها ڕه‌نگه بۆ منداڵانی زۆر بچوکیش سه‌خت بێت کاره‌کانی ڕۆژانه‌یان بکه‌ن له‌به‌ر ئه‌و بیرۆکه دڵته‌نگیانه‌ی دێته مێشکیان. ڕه‌نگه هه‌ستی ترس، تاوانباری، خه‌فه‌ت‌و بیرکردن له مێشکی منداڵه‌که‌دا بێت. هه‌روه‌ها ڕه‌نگه ئه‌وه‌ش بۆ منداڵه‌که سه‌خت بێت که له یه‌که‌م جاردا به وشه باس له ئه‌زموونه‌که‌ی بکات‌و مامه‌ڵه‌ی بکات. بۆیه باشه که که‌سی گه‌وره‌ساڵ باسی هه‌سته خه‌فه‌تیه‌کانی خۆی بکات‌و به‌م شێوه‌ی منداڵکه یارمه‌تی ده‌درێت بۆ تێگه‌شتن، که پێده‌چێت منداڵه‌که‌ش هه‌مان هه‌ستی هه‌بێت.\nته‌رکیزکردنه سه‌ر قوتابخانه ڕه‌نگه سه‌خت بێت پاش گیان له ده‌ستدانی که‌سێکی نزیک. بۆ که‌سانی گه‌وره‌ساڵیش ته‌رکیزکردن له سه‌ر کاردا پاش گیان له ده‌ستدانی که‌سێکی خۆشه‌ویست، به هه‌مان شێوه سه‌خته. ئه‌گه‌ر خوێندنی منداڵه‌که به شێوه‌یه‌کی به‌رچاو و بۆ ماوه‌یه‌کی درێژ زیانی پێ گه‌شت یان منداڵه‌که به شێوه‌یه‌کی ئاگرێسیڤانه له قوتابخانه ڕه‌فتار ده‌کات یان به شێوه‌یه‌کی زۆر گۆڕاوه له چاو جاراندا، ڕه‌نگه یارمه‌تی که‌سانی شاره‌زا، بۆ نمونه له ڕاوێژگای خێزانی یان کۆرسی باشبوونه‌وه‌ی منداڵان یان گروپی خه‌فه‌ت، سوودیان هه‌بێت.\nکاتێک له‌سه‌ر خه‌فه‌ت قسه ده‌که‌ین، به گشتی باس له خێزان‌و منداڵ ده‌که‌ین، ڕه‌نگه هه‌روه‌ها هاوڕێیانێکی نزیکیش. له هه‌موو کۆمه‌ڵگایه‌کدا کۆمه‌ڵێ شێوازی دیاریکراو شکڵی گرتوه، که چاوه‌ڕوانی له کێ ده‌کرێت خه‌فه‌تی هه‌بێت‌و به چی شێوه‌یه‌ک خه‌فه‌ته‌که‌ی هه‌بێت. ئه‌مه بۆ نمونه له‌وه‌دا ده‌رده‌که‌وێت، که پاش گیان له ده‌ستدانی که‌سێکی نزیک، کێ مافی وه‌رگرتنی مۆڵه‌تی نه‌خۆشی هه‌یه‌و بۆ چه‌نێک.\nله‌به‌ر ئه‌وه‌ی خه‌فه‌ت وه‌ک نه‌خۆشی ده‌ستنیشان نه‌کراوه، پزیشکه‌کان بۆ نمونه له‌سه‌ر بنه‌مای "کاردانه‌وه‌ی سترێسی له‌پڕ" مۆڵه‌تی نه‌خۆشی ده‌نووسن. له هه‌ندێ مه‌رجی گرێبه‌ستی کاردا (työehtosopimus) هه‌روه‌ها باس له دانی مۆڵه‌تی نه‌خۆشی ده‌کرێت له‌سه‌ر بنه‌مای گیان له ده‌ستدانی که‌سێکی نزیک. ماوه‌ی مۆڵه‌تی نه‌خۆشی پاش گیان له ده‌ستانی منداڵ یان هاوسه‌ر، ڕه‌نگه درێژتر بێت بۆ نمونه له چاو ئه‌و ماوه‌ی مۆڵه‌ته‌ی پاش له ده‌ستدانی دایک یان باوک وه‌رده‌گیرێت. شێوه‌ی کۆمه‌ڵگا بۆ دانی کاتی خه‌فه‌ت‌و ناساندنی ته‌نها هه‌ندێ که‌س که مافیان هه‌یه خه‌فه‌ت ده‌ربڕن، ڕه‌نگه ببێته مایه‌ی ئازارێکی گه‌وره.\nخه‌فه‌تی ده‌رنه‌بڕاو له هه‌ل‌و مه‌رجێکدا باس ده‌کرێت، که مرۆڤ ڕووبه‌رووی له ده‌ستدانێک ده‌بێته‌وه، به بێ ئه‌وه‌ی مافی کۆمه‌ڵایه‌تی پێ درابێت که خه‌فه‌تی بۆ بخوات. خه‌فه‌تی ده‌رنه‌بڕاو بۆ نمونه له‌و کاته‌دا ده‌رده‌که‌ویت که توانای قسه‌کردنی نییه له‌سه‌ر خه‌فه‌ته‌که‌و ناتوانێت پشتیوانی وه‌رگرێت بۆ بارودۆخه سه‌خته‌که‌ی ژیانی. ڕه‌نگه بۆ نمونه ئه‌م کۆمه‌ڵه که‌سانه‌ی خواره‌وه ڕووبه‌ڕووی خه‌فه‌تی بێ ده‌نگی ببنه‌وه.\nئه‌وانه‌ی منداڵ له بار ده‌به‌ن\nهه‌میشه له په‌یوه‌ند به منداڵ له باربردندا هه‌ست به خه‌فه‌ت ده‌کریت. به‌ڵام له‌گه‌ڵ ئه‌وه‌شدا، تا ئێستاش خه‌فه‌ت بۆ منداڵ له باربردن وه‌ک تابویه‌ک (شتێکی قه‌ده‌غه‌راو، گوناهێک) وایه له کۆمه‌ڵگاکه‌ماندا. ئه‌و ئایدۆلۆژیایانه‌ی به‌رامبه‌ر منداڵ له باربردنن کاریگه‌ریان له‌سه‌ر ئه‌م تابوه هه‌یه، ئه‌وان منداڵ له باربردن به هه‌ڵبژارده‌یه‌کی خۆ په‌رستانه هه‌ژمار ده‌که‌ن‌و به لێدانی ئه‌م مۆره، باردوخۆی سه‌ختی ژنه‌که له به‌رچاو ناگرن‌و خه‌فه‌تی ژنه‌که تێده‌په‌ڕێنن. له په‌یوه‌ند به منداڵ له باربردندا به گشتی هه‌م له کاتی ڕووداوه‌که‌و هه‌م پاشانیش هه‌ست به خه‌فه‌ت ده‌کرێت. هه‌ندێ جار خه‌فه‌ت تێکه‌ڵاوی هه‌ستی تاوانباری ده‌بێت. ئه‌و ژنانه‌ی منداڵ له بار ده‌به‌ن، ده‌بێت مافیان هه‌بێت که خه‌فه‌ت بخۆن به بێ ترسی ئه‌وه‌ی له‌گه‌ڵ ئه‌خلاقی که‌سانێک نایه‌ته‌وه.\nئه‌وانه‌ی منداڵ ده‌ده‌نه که‌سی تر (Adoptio, adoption)\nخه‌فه‌تی ئه‌وانه‌ی منداڵه ده‌ده‌ن به که‌سانی تر (منداڵ دەبەخشن) بۆ وه‌رگرتن (adoption)، زۆر جار هه‌ستی پێ ناکرێت. ڕه‌نگه که‌سانێک وا بیر بکه‌نه‌وه که له به‌ر ئه‌وه‌ی منداڵ دان به که‌سانی تر به گشتی تا ئاستێک خۆ به‌خشانه‌یه، بۆیه پێویست به خه‌فه‌ت ناکات. ڕه‌نگه هه‌روه‌ها وا بیر بکرێته‌وه، که له‌به‌ر ئه‌وه‌ی له کاتی منداڵ گرتنه‌خۆدا، مافه یاساییه‌کانی دایک‌و باوکی بایۆلۆجی (ئه‌سڵی) ده‌پچڕێت، بۆیه ده‌بێت هه‌سته‌کانیش به هه‌مان شێوه بپچڕێت. به سروشتی مرۆڤ خۆی ناتوانێت بڕیار له‌سه‌ر کۆتای هێنانی ئه‌م جۆره هه‌ستانه بدات. ڕه‌نگه خه‌فه‌ته‌که بۆ ماوه‌یه‌کی درێژیش پاش دانی منداڵه‌که هه‌ر به‌رده‌وام بێت.\nئه‌وانه‌ی منداڵیان له بارچووه\nبه گشتی ئه‌و دایک‌و باوکانه‌ی منداڵیان له بارچووه هه‌ست ده‌که‌ن که ئه‌و پشتیوانیه‌ی پێویستیان بووه وه‌ریان نه‌گرتوه. ڕه‌نگه له‌بارچوونی منداڵ هه‌ستێکی زۆر تاڵ بێت، کاتێک که چاوه‌ڕوانی منداڵه‌که له ده‌ست ده‌درێت، به‌ڵام له سه‌رپه‌رشتیاری ته‌ندروستی وه‌ک ڕووداوێکی فسیۆلۆجی مامه‌ڵه‌ی له‌گه‌ڵ کراوه. هه‌روه‌ها له فینله‌ندادا عاده‌ت نییه که بۆ توخمی که‌متر له 22 هەفتە پرسە دابنرێت، بۆیه مامه‌ڵه‌کردنی ڕووداوه‌که هه‌ر بۆنەیەکی که‌ڵتوریشی بۆ نییه. هه‌روه‌ها هه‌ندێ جار دابه‌شکردنی هه‌سته‌کان له‌گه‌ڵ هاوسه‌ره‌که‌ی خۆشتدا سه‌خته. منداڵ له بارچوون ڕه‌نگه هه‌م بۆ باوکه‌که‌و هه‌م بۆ دایکه‌که بابه‌تێکی سه‌خت بێت‌و خه‌فه‌ته‌که ده‌کرێت به شێوه‌ی جیاواز به‌یان بکرێت... له باشترین حاڵه‌تدا ژن‌و مێرده‌که ده‌توانن هاوپشتی یه‌کتری بن.\nئه‌وانی له په‌یوه‌ندی هۆمۆ سێکچوالیتین\nئه‌وانه‌ی له په‌یوه‌ندی هۆمۆسێکچوالیدا ده‌ژین، تا ئه‌مڕۆکه‌ش هه‌ندێ جار بۆیان سه‌خته هاوپشتی که‌سانی نزیکیان وه‌رگرن له کاتی خه‌فه‌تدا. بۆ نمونه ئه‌گه‌ر له په‌یوه‌ندیه‌که‌دا یه‌کێکیان بمرێت یان جیا ببنه‌وه، ئه‌وه‌ی خه‌فه‌تی هه‌یه ڕه‌نگه به ته‌نها بمێنێته‌وه له‌گه‌ڵ خه‌فه‌ته‌که‌یدا.\nهاوڕێیان، هاوڕێیانی کار، هاوڕێیانی قوتابخانه\nهاوڕێیان، هاوڕێیانی کار، هاوڕێیانی قوتابخانه ڕه‌نگه به ته‌نها بهێڵڕێنه‌وه له کاتی خه‌فه‌تدا بۆ نمونه له‌به‌ر ئه‌وه‌ی سه‌ر به خێزانه‌که نین یان له به‌ر ئه‌و بیرکدنه‌وه‌یه‌ی، که منداڵان نایانه‌وێت مامه‌ڵه‌ی خه‌فه‌ت بکه‌ن. بۆ نمونه ڕه‌نگه چاوه‌ڕوانی له هاوڕێیان بکرێت بۆ هاوپشتی خێزانه‌که له کاتی خه‌فه‌تدا، ئه‌گه‌ر ته‌نانه‌ت ئه‌وان خۆشیان هیزی زیاتریان نه‌بیت.\nکه‌سانی نزیکی که‌سانی وابه‌ستەی ئه‌لکۆهۆل‌و مادده بێهۆشکه‌ره‌کان\nکه‌سێک که وابه‌سته‌ی ئالکهۆل یان مادده‌ی بێهۆشکه‌ربووه‌و گیان له‌ده‌ستده‌دات، ڕه‌نگه که‌سانی نزیکی له خراپترین کاتدا ته‌نانه‌ت گوێبیستی ته‌علیقی نا به‌رپرسیارانه بن، وه‌ک: "مرۆڤێکی له‌و شێوه‌یه بوو، که پێویست ناکات خه‌فه‌تی بۆ بخۆیت". ده‌کریت هه‌ندێ جار خه‌فه‌تی که‌سی نزیک تێکه‌ڵاوی هه‌ستی ده‌ربازبوون (ئاسانووبن) بێت، بۆ نمونه ئه‌گه‌ر بارودۆخه‌که له ماڵه‌وه زۆر سه‌خت بوبێت، مادده بێهۆشکه‌ره‌کان که‌سه‌که‌ی زۆر گۆڕیبێت یان توندوتیژ بووبێت. به‌ڵام له هه‌موو حاڵه‌تێکدا هه‌موو که‌سێک مافی هه‌یه خه‌فه‌ت بخوات‌و به‌و شێوه‌یه‌ش که ده‌یه‌وێت.\nکه‌سانی نزیکی که‌سێک که به ئایدز (AIDS) ده‌مرێت\nڕه‌نگه تا ئێستاش وه‌رگرتنی HIVبۆ که‌سی نه‌خۆش‌و که‌سانی ده‌وروبه‌ری مایه‌ی شه‌رم بێت. ئه‌م خه‌یاڵانه پێده‌چێت سه‌رچاوه‌ی ئه‌و مۆره‌بێت که له‌سه‌ره‌تاوه به‌م نه‌خۆشییه‌وه درا. ناوه‌ندی هاوپشتی ئایدز به جیا له قوربانیانی ئایدز، هه‌روه‌ها کۆمه‌کی که‌سانی نزیکیشیان ده‌کات.\nکه‌م ئه‌ندامی (کەسە گه‌شه نه‌کردوەکان لە ڕێگەی دەروونیەوە)\nڕه‌نگه که‌م ئه‌ندامان (گه‌شه‌نه‌کردوەکان، kehitysvammaiset) له خه‌فه‌تدا تێبپه‌ڕێندرێن، پێویستی یارمه‌تی که‌سی شاره‌زا بۆ ئه‌وان مه‌رج نییه هه‌ستی پێ بکرێت‌و ڕێگه چاره‌یان پێ نابه‌خشرێت که مامه‌ڵه‌ی خه‌فه‌ته‌که‌یان بکه‌ن.\nله ده‌ستدانی هاوسه‌ری پێشوو\nئه‌وانه‌ی هاوسه‌ری پیشوویان له ده‌ستده‌دن، ڕه‌نگه هه‌ستی خه‌فه‌تی به‌هیزیان بۆ بێت، ئه‌گه‌رچی په‌یوه‌ندیه‌که به چه‌ند ساڵ پێشتر پچرابیت. هاوسه‌رانی پێشوو مه‌رج نییه بۆ نمونه بانگهێشتی پرسە بکرێن یان له لایه‌ن هاوسه‌ری تازه‌یانه‌وه تیگه‌شتن نه‌بێت. خه‌فه‌تی سه‌خت، ڕه‌نگه هاوسه‌ری پیشوو سه‌رسام بکات.\nئه‌وانه‌ی ئاژه‌ڵی ماڵه‌وه‌یان له ده‌ستده‌ده‌ن\nبه جیا له منداڵان، ڕه‌نگه ئاژه‌ڵی ناو ماڵ بۆ که‌سانی گه‌وره‌ش گرنگ بێت. له‌گه‌ڵ ئه‌مه‌شدا ڕه‌نگه که‌سانێک که خۆیان ئاژه‌ڵی ناوماڵیان نییه به خراپ ته‌ماشای خه‌فه‌تی له ده‌ستدانی ئاژه‌ڵی ماڵ بکه‌ن: "ته‌نها سه‌گێک بوو." به‌ڵام ئه‌وه‌ی خۆی ئاژه‌له‌که‌ی له ده‌ستداوه، ده‌زانێت که مانای ئاژه‌ڵه‌که بۆ ئه‌و چی بووه.\nکارمه‌ندانی ته‌ندروستی‌و چاره‌سه‌ری نه‌خۆشی، له نێویشیاندا بۆ نمونه تیڕاپیستی ده‌روونی‌و کارمه‌ندانی سۆسیال\nخه‌فه‌تی ئه‌گه‌ری گیان له ده‌ستدانی کارداری کارمه‌ندانی چاره‌سه‌رکه‌ر، بابه‌تێکه که هیچ قسه‌ی له‌سەر نه‌کراوه. وا داده‌نرێت که کارمه‌ندان خۆیان به جیا راده‌گرن له ئاسی هه‌ستی کارداره‌که‌دا. به‌ڵام ڕه‌نگه کارمه‌نده‌که بۆ ساڵه‌ها کاری هاوبه‌شی کردبێت له‌گه‌ڵ کارداره‌که. گیان له ده‌ستدانی کارداره‌که، ڕه‌نگه به جیا بیرکردن، هه‌ستی به‌هیزی سه‌رنه‌که‌وتنیش بێنێته پێشه‌وه.\nئه‌و که‌سه‌ی بێده‌نگ خه‌فه‌ت ده‌خوات، ڕه‌نگه بێ هاوپشتی که‌سانی نزیک بمێنێته‌وه‌و هەروەها هه‌ست بکات که ماف بۆ خه‌فه‌ت خواردنی ئه‌و په‌سه‌ند ناکرێت. ئه‌و که‌سه‌ی که بێ ده‌نگ خه‌فه‌ت ده‌خوات، هیچ کات له بارودۆخه‌که‌یدا به ته‌نها نییه. چه‌ندین که‌سی تریش له هه‌مان بارودۆخدان، که ڕه‌نگه ده‌رفه‌تی دابه‌شکردنی خه‌فه‌ته‌که هه‌بێت. ئه‌وانەی که تووشی ئه‌زموونی له‌ده‌ستدانی جیاوازبوون، ڕه‌نگه کاری گروپی هاوتایان پێکهێنابێت یان بۆ نمونه له ئینته‌رنێتدا ده‌رباره‌ی بارودۆخه‌کانیان گفتوگۆ ده‌که‌ن.\nخه‌فه‌تی ماسکولین‌و فێمینین (نێرینەو مێینە)\nله خه‌فه‌تی ماسکولین‌و فێمینیندا مه‌به‌ست له شێوه جیاوازی که‌لتوری پیاو و ژنه بۆ ده‌ربڕینی خه‌فه‌ت. له خه‌فه‌تی ماسکولین‌و فێمینیندا مه‌به‌ست له‌وه نییه که ژنان‌و پیاوان هه‌میشه به شێوه‌ی جیاواز خه‌فه‌ته‌کانیان ده‌رده‌بڕن یان بۆ نمونه هه‌موو ژنان وه‌کو یه‌ک خه‌فه‌ت ده‌رده‌بڕن. به‌ڵام سه‌رنج دراوه، که زۆر جار جیاوازی هه‌یه له نێوان مامه‌ڵه‌کردنی خه‌فه‌تی پیاوان‌و ژناندا. ئه‌گه‌ر له جیاوازیه‌کان تێنه‌گه‌ین، ڕه‌نگه هه‌ڵه تێگه‌شتن له هه‌ڵسوکه‌وتی یه‌کتریدا دروست ببێت.\nپێده‌چێت سه‌ره‌کیترین هه‌ڵه‌ی تێگه‌شتن ئه‌وه بێت، که پیاو خه‌فه‌ته‌که‌ی ده‌رنابڕێت. ڕه‌نگه ژن بگری‌و ده‌رباره‌ی ئه‌زموونه‌که‌ی قسه بکات، به‌ڵام پیاو ته‌واو بێ ده‌نگه. به‌ڵام ڕه‌نگه پیاو له ده‌ره‌وه‌ی ماڵه‌وه به چالاکیه‌ک خه‌فه‌ته‌که‌ی هه‌ڵڕێژێت یان هه‌وڵ بدات هاوپشتی ژنه‌که بێت یان به ڕێکخستنی کاروباری خێزانه‌که، مامه‌ڵه‌ی خه‌فه‌ته‌که‌ی خۆی بکات. هه‌روه‌ها ڕه‌نگه پیاو له‌و کاته‌دا بگری که که‌سی تر نایبینێت‌و هه‌وڵ بدات له کاتی تردا ئاگاداری که‌سانی تربێت.\nهه‌روه‌ها زۆر جار نووسراوێک (ئەدەبی) که باس له خه‌فه‌ت ده‌کات، هه‌ست ده‌کرێت که له ڕوانگه‌ی ژنه‌وه نوسرابێت. ڕه‌نگه له نووسراوه‌که‌دا ده‌ربڕینی هه‌ستی توندو دابه‌شکردنی له‌گه‌ڵ که‌سانی تردا بە شێوەیەکی بەرچاو باس بکرێت. ئه‌گه‌ر مرۆڤ، پیاو یان ژن، ڕاهاتبێت که له بارودۆخی سه‌ختدا هه‌سته‌کانی له که‌سانی تر بشارێته‌وه‌و به ته‌نها خه‌فه‌ت بخوات، ڕه‌نگه قورس بێت بۆی له پڕ به ئازادانه مامه‌ڵه‌ی هه‌سته‌کانی بکات. به‌ڵام مرۆڤه‌کان به گشتی، سه‌ربه‌خۆ له ڕه‌گه‌زیان، ده‌یانه‌وێت که به شێوه‌یه‌ک گوێبیستیان بن‌و ده‌ربکه‌ون. مۆدێلی سه‌رکه‌وتووی به ته‌نها له که‌لتوری ئێمه‌دا (فینله‌ندی) زۆر به‌هیزه. ڕه‌نگه بۆ پیاوان زۆر سه‌ختتر بێت له چاو ژنان که دان به‌وه‌دا بنین که هێزه‌کانی خۆیان له کۆتایی بووندایه‌و پێویستیان به یارمه‌تی که‌سانی تره.\nبه گشتی کاردانه‌وه‌ی خه‌فه‌تی پیاوان زۆر هاوشێوه‌یه له‌گه‌ڵ ژناندا. خه‌فه‌ته‌که وه‌ک شێوه‌یه‌کی "شاخوداخی" ده‌ڕوات، واته هه‌ندێ ڕۆژ باشتره هه‌ندێ ڕۆژ سه‌ختتره. ئه‌و که‌سه‌ی خه‌فه‌ته‌که‌ی هه‌یه، ڕه‌نگه هه‌ندێ کێشه‌ی هه‌بێت له په‌یوه‌ند به خه‌وتن‌و ته‌رکیزکردنه‌وه، بێ توانایی نه‌خشه کێشانی ژیان، ئاسانتر بێزار ده‌بێت‌و ژیان زۆر به نا حه‌ق هه‌ستی پێ ده‌کرێت. واته شێوه‌کانی سه‌رهه‌ڵدانی خه‌فه‌ت زۆر مرۆیین، به‌ڵام له شێوه‌ی ده‌ربڕینه‌که‌یدا له نێوان مرۆڤه‌کان‌و هه‌ندێ جاریش له نێوان پیاو وژندا جیاوازی هه‌یه. گرنگترینیان ئه‌وه‌ی که تێبگه‌یت که هه‌موو که‌سێک شێوه‌ی خۆیی هه‌یه بۆ خه‌فه‌ت خواردن‌و ته‌نها یه‌ک شێوه‌ی دروست نییه.


نەبەز گۆران: یەكگرتوو لەسەردەمی سەلاحەدینی دووهەمدا. – WTARIKURD\nپێنجەم: سەردەمی مامۆستا (سەلاحەدین)ی دووهەم، دەبێتە خراپترین سەردەمی ئەو حیزبە. چونكە ئەو حیزبە نەیتوانی نەوەیەكی نوێی سەركردایەتی دروستبكات، بۆیە گەرایەوە بۆ سەركردەكەی پێشوو. كاتێكیش ئەو هاتەوە، بەو نەفەسەی پێشو نەهاتەوە، بەنەفەسێكی پیرانەی ژیان خۆشەویستانەی خۆپارێزەرانە هاتەوە. ئەم نەفەسە بۆ حیزبی مەدەنی هێندەی كودەتا مەترسیدارە. مامۆستا (سەلاحەدین)ی دووهەم، بەم ئەدا و جوڵە و نەفەسەوە، حیزبەكەی تالێواری كاڵكردنەوە دەبات. ئەم نەفەسە محافزكارانەیە و خۆبەستنەوە بە سیستەمەوە، ئەشێت لەروی دەستەی حیزبی داخراوەوە جێگای دڵخۆشیبێت، ئەما لەروی جەماوەرییەوە وێرانبوونە. هێزێك نەتوانێت نەوەی نوێ بۆ سەركردایەتی بەرهەم بهێنێت، هێزێك نەتوانێت لاینكەم شوێنەكەی خۆی چۆڵ نەكات، هێزێك نەتوانێت رادیكاڵانە سەیری سیستەمێكی وێران بكات، هێزێك گوتاری نەمابێت و لە سێبەری سیستەمدا قسە بكات، ئەو هێزە ناتوانێت ببێتە جێگای ئومێد. یەكگرتووی ئیسلامی بەم دۆخ و جوڵەیەوە، هەموو ئەو ئومێدانە دەكوژێت كە پێشوتر لەسەری كەڵەكە كراوە. لەدیوێكدا قسە لەسەر دادپەروەری دەكات، لەدیوەكەی تردا ئاڵاوە لە ستەمكاری! لە دیوێكدا باس لە یەكسانی ماف دەكات، لە دیوەكەی تردا لەگەڵ مافخۆران هەنگاو دەنێت. لە دیوێكدا باس لەسەرەوەری یاسا دەكات، لە دیوێكی تردا دەبێتە گروپ بۆ پێشێلكردنی یاسا… هتد ئەم فرە روخسارییەی لەم حیزبەدا دروستووبە لەسەردەمی مامۆستا (سەلاحەدین)ی دووهەمدا، پێماندەڵێت: ئەم هێزە ئیتر نایەوێت بە یەك روخسار و یەك گوتار و لە شوێنی راستەقینەی خۆی دەركەوێت. بۆیە جەسارەتی ناوێت بڵێین: سەردەمی مامۆستا (سەلاحەدین)ی دووهەم، سەردەمی دابەزینی ئاستی جەماوەری ئەو حیزبەدەبێت. بەڵام كێشە ئەوەیە هەرگیز لەخۆیان ناپرسن: بۆچی لە هێزی دووهەم و سێهەمەوە بوون بە هێزی پێنجەم لەرووی جەماوەییەوە!


سۆنی پلەیستەیشنی دێرینی ڕاگەیاند: یارییەدێرینەکانی پلەیستەیشن 1ی تێدایە – کەی ئای تی ئێن\nجۆراوجۆر 19, ئه‌یلول 2018\nسۆنی پلەیستەیشنی دێرینی ڕاگەیاند: یارییەدێرینەکانی پلەیستەیشن 1ی تێدایە\nهاوشێوەی نینتێندۆ، سۆنیش یارییەدێرینەکانی پلەیستەیشن ١ی گەڕاندەوە بۆ سەر ئامێرێکی نوێ کە هەمان دیزاین و شێوەی پلەیستەیشن ١ی هەیە بەڵام زۆر بچووکترە، ئەویش بە ناوی Playstation Classic. ئەم یارییانە تەمەنییان لە ٢٥ ساڵ زیاترە و هەمووان یادگارییان هەیە لەگەڵییان، بۆیە پێشبینی دەکرێت فرۆشێکی زۆری هەبێت. ٢٠ یاری جێگیرکراوی تێدایە لەوانە یارییەکانی Final Fantasy VII – Tekken 3 – Ridge Racer Type 4 نرخی ٩٩ دۆلارە و لە سەرەتاکانی مانگی ١٢ بۆ کڕین بەردەست دەبێت.\nشێوەی دەسکەکانیشی هەر لەسەر شێوەی دەسکەکانی پلەیستەیشن ١ـە و ٢ دانە دەسک لەگەڵ پلەیستەیشنەکەدا بۆ کڕیاران بەردەستە، ئەمەش بۆ یاریکردن لەگەڵ هاوڕێکان. تا ئێستا ناوی تەواوی لیستی یارییەکان ئاشکرا نەکراوە بەڵام سۆنی ئاشکرای کردووە یارییەکانی Jumping Flash – Wild Armsـیشی تێدایە.\nوە کاتێکیش دێینە سەر بواری ڕەقەکاڵا وا دیارە سۆنی لە نینتێندۆ باشترە. چونکە ئەم پلەیستەیشنەنوێیە دەتوانرێت بە شێوەیەکی ئاسان هەڵبگیرێت وەک لە ئامێری NESی نینتێندۆ. ئەمەش دڵخۆشکەرە چونکە بە ئاسانی دەتوانرێت لە هەموو شوێنێک یاری پێبکرێت.\nتاگەکان پلەیستەیشن سۆنی هەواڵ یاری


پەرلەمانتارێکی هەدەپە: ئاگادار کراومەتەوە کە مەترسیی تیرۆرکردنم لە سەرە\nکۆدی هەواڵ: 2892\nڕێکەوتی بڵاوکردنەوە: 16:34 - 2021/07/28\nبەشی تورکیا- پەرلەمانتارێکی پارتی دیموکراتی گەلان (هەدەپە) ئاشكرای ده‌كات، پۆلیسی ئەڵمانیا ئاگاداری کردۆتەوە کە مەترسیی لەسەر ژیانی هەیە و هەوڵی تیرۆرکردنی دەدرێت.\nحەسیب کاپڵان پەڕلەمانتاری پارتی دیموکراتی گەلان (شرناخ) لە هەژماری تایبەتی خۆی لە تۆڕی کۆمەڵایەتیی تویتەر ئاشکرای کردووە، پۆلیسی ئەڵمانیا ئاگاداری کردۆتەوە کە ناوی ئەو لەناو لیستی ئەو ڕۆژنامەنووس و نووسەر و هونەرمەندو سیاسییە بەرهەڵستکارانەی تورکیادایە کە لە ئەورووپا نیشتەجێن و پلانی تیرۆرکردنیان دانراوە.\nکاپڵان لەتویتەکەیدا دەڵێت:"لەوەڵامی هۆشدارییەکەی پۆلیسی ئەڵمانیادا پێموتون کە ماوەی 40 ساڵە ناوم لەناو لیستی تیرۆرکردندایە، بۆیە ئەو بابەتە بەلای منەوە شتێکی نوێ نییە".\nلەماوەی چەند ڕۆژی ڕابردووشدا پۆلیسی ئەڵمانیا جەلال باشلانجیچی بەڕێوەبەری سایتی Artıی Gerçekی تورکی کە لەشاری کۆڵۆنیای ئەڵمانیا نیشتەجێیە ئاگادارکردبۆوە بەوەی مەترسی لەسەر ژیانی هەیەو هەوڵی تیرۆرکردنی دەدرێت.\nهەفتەی ڕابردووش پۆلیسی ئەڵمانیا فەرهاد تونچی هونەرمەندی کوردی باکوری کوردستان کە لەوڵاتی ئەڵمانیا نیشتەجێیە ئاگادارکردەوە کە بەهەماشێوە هەوڵی تیرۆرکردنی دەدرێت، هەروەک لەسەرەتای ئەم مانگەدا، ئەرک ئەجاراری ڕۆژنامەنوسی بەرهەڵستکاری تورکیا لەناو ماڵەکەی خۆی لەشاری بەرلین لەلایەن کەسانی نەناسراوەوە هێرشی کرایە سەر و بەسەختی بریندار کرا.


زه ئه‌تڵانتیک: له ئه‌نجامی گرێبه‌سته‌که‌ی ئێکسۆن مۆبیل بوو کورد بیری له سه‌ربه‌خۆیی کرده‌وه. . .\nزه ئه‌تڵانتیک له بابه‌تێکدا، که له ئه‌نجامی دیمانه‌یه‌کدا له‌گه‌ڵ عه‌لی ئه‌لخدێری ڕاوێژکاری (ڕێکس تیله‌رسۆن) له کۆمپانیای ئێکسۆن مۆبێل، که ئێستا پاڵێوراوه بۆ پۆستی وه‌زاره‌تی ده‌ره‌وه‌ی ئه‌مریکا، ئاماژه به‌وه ده‌کات که له ئه‌نجامی گرێبه‌ستکردنی حکومه‌تی هه‌رێمی کوردستان و کۆمپانیای ئێکسۆن مۆبێل، کوردەکان بیریان له سه‌ربه‌خۆبوونی هه‌رێمه‌که‌یان کرده‌وه.\nئه‌و بابه‌ته باس له ڕۆڵی داهاتووی ڕێکس تیله‌رسۆن ده‌کات وه‌ک دیپلۆماتکاری پله‌یه‌کی ئه‌مریکا بۆ ساڵانی داهاتوو. لەو بارەیەوە ئاماژه به‌وه ده‌کات، که ئێکسۆن مۆبێل ده‌وڵه‌تێک بووه له ناو ده‌وڵه‌تێکدا و کاره‌که‌ی تیله‌رسۆن به‌هره‌ی دیپلۆماسیی زۆری ویستووه. زە ئەتڵانتیک ده‌ڵێت "یه‌کێک له‌و گرێبه‌ستانه‌ی که زۆر جێگای گفتوگۆیه، گرێبه‌سته بۆ په‌ره‌پێدانی کێڵگه نه‌وتییه‌کانی هەرێمی کوردستان" و له لایه‌ن دیپلۆماتکارانه‌وه ئه‌و گرێبه‌سته به هۆکاری سه‌ره‌کی داده‌نرێت له‌بیرکردنه‌وه‌ی کورد له سه‌ربه‌خۆیی.\nعه‌لی خدێری به پێی زه ئه‌تڵانتیک له ٢٠٠٣ تا٢٠١٠ ڕاوێژکاری ژماره‌یه‌ک دیپلۆماتکار و باڵیۆزی حکومه‌تی ئه‌مریکا بووه و عێراقییه. خدێری له باره‌ی وازهێنانی له کاری حکومه‌ت و گواستنه‌وه‌ی کاره‌که‌ی بۆ ئێکسۆن مۆبێل وه‌ک ڕاوێژکاری تیله‌رسۆن، بۆ سەرچاوەکە ده‌ڵێت " که بینیم نوری مالیکی خه‌ریکه ده‌بێته دیکتاتۆرێکی توندڕۆی مه‌زهه‌بی و له ئێران نزیک ده‌بێته‌وه و وڵاته‌که ده‌فه‌وتێنێت، بینیم هێشتا ئه‌مریکا پشتی ده‌گرێت، بۆیە وازم له کاری حکومه‌ت هێنا و چوومه کۆمپانیای ئێکسۆن مۆبێل. " ئاماژە بەوەش دەکات کە "ئێکسۆن مۆبێل له‌و کاته‌دا خه‌ریکی گرێبه‌ستێک بوو له باشووری عێراق بە بڕی ٢٥ ملیار دۆلار، قەناعەتم بە ڕێکس هێنا که کاره‌که بگوازێته‌وه باکووری عێراق، ئه‌وه‌بوو بێ گوێدانه ئه‌وه‌ی که گه‌لێک لایەن و ده‌وڵه‌ت خۆشحاڵ نه‌بوون، به‌ڵام ئێکسۆن مۆبیل گرێبه‌ستی له‌گه‌ڵ هه‌رێمی کوردستان مۆر کرد. "